hotchpotch/miracl-hf-unified huggingface dataset:
คู่ซ่าฮาคูณสอง
คู่ซ่าฮาคูณสอง (คู่ซ่าฮา X 2 今日から俺は！！ Kyo Kara ore wa!!) เป็นชื่อหนังสือการ์ตูนและอนิเมะซึ่งแต่งโดย Nishimori Hiroyuki เริ่มตอนแรกเมื่อปี 1993
คู่ซ่าฮาคูณสองได้นำเข้าลิขสิทธิ์มายังไทยโดยสำนักพิมพ์ Siam Inter Comic เป็นการ์ตูนที่มีตัวเอก 2 คน ชื่อว่า มิตสึฮาชิ ทากาชิ และ อิโต้ ชินจิ ทั้ง 2 ย้ายโรงเรียนเพราะว่าหนีอดีต ทำให้ทั้ง 2 ต้องการจะเฮ้วที่สุดในญี่ปุ่น ซึ่งโรงเรียนที่เขาย้ายมาคือ รร.มัธยมปลายนันโค จังหวัดชิบะตัวเอกรองของเรื่อง มีผมตั้งสูงเป็นความยาวทั้งหมด 30 ซม. เป็นคนดี แต่พอมีเรื่องก็จะสามารถชนะได้เพราะความอึด เคยมีเรื่องกับ นากาโนะ ที่จังหวัดเกียวโตแต่ก็ชนะมาได้ มีแฟนชื่อว่า เคียวโกะ
นางเอกของเรื่อง หน้าตาสวย เป็นคนที่มิตสึฮาชิชอบแต่ไม่กล้าบอก ริโกะนั้นก็ชอบมิตสึฮาชิแต่มิตสึฮาชิไม่รู้ ริโกะเป็นตัวละครที่โดดเด่น และติดตามมิตสึฮาชิเสมอ และมักจะโดนมิตสึฮาชิเรียกว่า "ยัยลิงจิ๋ว" อยู่ประจำ
เพื่อนร่วมห้องและโรงฝึกของริโกะ เป็นคนที่ชอบริโกะแต่ริโกะไม่รู้ ตอนนี้ได้อยู่โรงเรียนเดียวกับ มิตสึฮาชิ และ อิโต้ มักจะโดนเรียกว่า เรียวคุง บ่อยๆ
ตัวติ๊งต๊องประจำเรื่อง มักจะมีลูกน้อง (เพื่อน) อยู่ข้างๆ โดนมิตสึฮาชิรังแกบ่อยๆ แต่ก็เป็นเพื่อนกัน เคยโดนมิตสึฮาชิขังไว้ในตึกร้าง ทำให้ต้องการแก้แค้นมิตสึฮาชิแต่ก็ไม่ทำสักที
บุคคลที่คอยติดตามอิไมอยู่ตลอดเวลา ทำตัวโหด แต่ที่จริง ไม่มีฝีมือ
แมนเดอร์เลย์
แมนเดอร์เลย์ () เป็นภาพยนตร์ภาคต่อของเรื่อง "ด็อกวิลล์" ของลาร์ส ฟอน เทรียร์ เป็นภาพยนตร์เรื่องที่สองในไตรภาคชุด "สหรัฐอเมริกา ดินแดนแห่งโอกาส" (USA - Land of Opportunities)
ภาพยนตร์ถ่ายทำด้วยทีมงานชุดเดียวกับเรื่องด็อกวิลล์ ทั้งผู้กำกับ ผู้อำนวยการสร้าง ผู้กำกับภาพ และตัดต่อ โดยใช้เทคนิคแบบเดียวกัน คือใช้กล้องวิดีโอดิจิตอล ใช้ฉากเรียบง่ายคล้ายละครเวที อุปกรณ์ประกอบฉากอยู่ในโรงถ่ายโล่ง โดยตีเส้นที่พื้นและมีตัวหนังสือกำกับ เช่นเดียวกับในภาคแรก ภาพยนตร์ยังแบ่งเป็นหลายๆ องก์ ตามแนวทางส่วนตัวของฟอน เทรียร์ เช่นเดิม ดนตรีประกอบภาพยนตร์ใช้ดนตรีคลาสสิกจากการประพันธ์ของอันโตนีโอ วีวัลดี โทมาโซ อัลบิโนนี จอร์จ เฟรดริก ฮันเดล จิโอวานนี บัททิสตา เปอร์โกเลซี และเดวิด โบวี
ฟอน เทรียร์ใช้เสียงบรรยายของจอห์น เฮิร์ต เช่นเดิม แต่เปลี่ยนตัวนักแสดงนำในบทเกรซ จากนิโคล คิดแมน เป็นไบรซ์ ดัลลัส ฮาเวิร์ด และบทตัวพ่อ จากเจมส์ คาน เป็นวิลเลม เดโฟ ส่วนนักแสดงอื่น ได้แก่ลอเรน เบคอล โคลเอ เซวิกนี ฌอง-มาร์ก บาร์ และอูโด เคียร์ กลับมารับบทอีกครั้ง แต่เปลี่ยนตัวละครที่เล่นไปจากในภาคก่อน
เนื้อเรื่องในภาพยนตร์ต่อเนื่องจากภาคแรก ในทศวรรษ 1930 หลังจากเมืองด็อกวิลล์ถูกเผาทำลายไป เกรซและพ่อเดินทางไปยังแอละบามา และได้พบกับเมืองเกษตรกรรมเล็กๆ ชื่อ "แมนเดอร์เลย์" เมืองชนบทที่ยังคงมีการใช้แรงงานทาส ถึงแม้จะเป็นเวลากว่า 70 ปีหลังสงครามกลางเมืองอเมริกาแล้วก็ตาม
ในการถ่ายทำภาพยนตร์ ถูกวิพากษ์วิจารณ์ถึงการทารุณกรรมสัตว์ โดยมีการฆ่าและชำแหละลาจริงๆ เพื่อความสมจริง ผลจากฉากนี้ ทำให้นักแสดงคนหนึ่ง คือ จอห์น ซี. รีลลีย์ ขอถอนตัวออกจากภาพยนตร์เรื่องนี้ แต่ในที่สุด ฉากนี้ก็ถูกตัดออกจากการฉายจริง
ดนตรีทดลอง
ดนตรีทดลอง () ในงานเขียนภาษาอังกฤษ มีความหมายถึงรูปแบบการจัดวางดั้งเดิมที่เกิดขึ้นในกลางศตวรรษที่ 20 โดยมากในอเมริกาเหนือที่หมายถึง การประพันธ์ดนตรีในรูปแบบใดรูปแบบหนึ่งที่ได้ผลมาแบบไม่สามารถคาดเดาได้ มีชื่อเสียงอย่างมากและมีผู้สนับสนุนอันมีอิทธิพลอย่าง จอห์น เคจ ส่วนในความหมายหลวม ๆ แล้ว คำว่า "ทดลอง" (experimental) ใช้เป็นตัวเชื่อมกับชื่อแนวเพลงที่อธิบายถึงดนตรีในทางเฉพาะที่ดันขอบเขตหรือนิยามหรืออย่างอื่นซึ่งเป็นสไตล์ลูกผสมที่แตกต่างอย่างมาก หรือแนวรวมแบบนอกคอก หรือส่วนผสมที่โดดเด่นแตกต่างอย่างเห็นได้ชัด ความโดดเด่นของดนตรีทดลองเด่นชัดขึ้นในปลายคริสต์ทศวรรษ 1950 ที่อธิบายถึงการประพันธ์โดยการควบคุมของคอมพิวเตอร์ ซึ่งในบางครั้งก็จะใช้เรียกว่า ดนตรีอีเลกโทรนิก และ musique concrète
คำว่าดนตรีทดลองนั้น ได้ใช้โดยสื่อมวลชน ที่คำทั่วไปที่หมายถึง การขัดคอกันของดนตรีที่แยกมาจากดนตรีปกติดั้งเดิม
โรงเรียนฉัตรวิทยา
โรงเรียนฉัตรวิทยา เป็นโรงเรียนเอกชน ตั้งอยู่ที่ ถนนรามอินทรา 44 แขวงคันนายาว เขตคันนายาว กรุงเทพ
มีการเรียนการสอนตั้งแต่อนุบาล1ถึงมัธยมศึกษาปีที่ 6 เป็นโรงเรียนหลากหลายภาษา ไม่ว่าจะเป็น อังกฤษ ไทย จีน ฝรั่งเศส เยอรมัน (จะเพิ่มมาอีกภาษา ภาษาญี่ปุ่น) ๆ ล ๆ
กอนเตปาร์ตีโร
"กอนเตปาร์ตีโร" ( ) มีความหมายว่า "ผมจะไปกับคุณ" เป็นเพลงครอสโอเวอร์คลาสสิกอิตาเลียน เขียนโดย ฟรานเซสโก ซาร์โตรี (ดนตรี) และลูซิโอ ควอแรนตอตโต (เนื้อเพลง) เป็นเพลงที่ร้องโดยอานเดรอา โบเชลลี ที่เทศกาลซานเรโม ในปี 1995 และบันทึกเสียงไว้อยู่ในอัลบั้มในปีเดียวกันนั้น ยังถือเป็นเพลงประจำตัวของโบเชลลี เพลงประสบความสำเร็จกับเวอร์ชันที่ 2 ที่ร้องในภาษาอังกฤษ โดยโบเชลลีร้องร่วมกับนักร้องเสียงโซปราโน ซาราห์ ไบรต์แมน ในชื่อ "Time to Say Goodbye" เพลงนี้ติดอันดับ 2 ในยูเคซิงเกิ้ลส์ชาร์ต และยังติดอันดับ 1 ในออสเตรเลีย เยอรมนี ไอร์แลนด์ สวิตเซอร์แลนด์ สำหรับเวอร์ชันภาษาอังกฤษ
พ่อหนูเป็นซูเปอร์สตาร์
พ่อหนูเป็นซูเปอร์สตาร์ เป็นละครโทรทัศน์สัญชาติไทย สร้างโดยดาราวิดีโอ ซึ่งเป็นบทประพันธ์ของณหรรษา สุนทรพจน์
ออกอากาศทางช่อง 7 ตั้งแต่วันที่ 10 มกราคม พ.ศ. 2553 ทุกวันศุกร์-วันเสาร์ -วันอาทิตย์ เวลา 20:30-22.30 นาฬิกา
บทโทรทัศน์โดย ณหรรษา สุนทรพจน์ กำกับการแสดงโดย ณรงค์ ปุนบุตรดา แสดงนำโดย ศุกลวัฒน์ คณารศ อคัมย์สิริ สุวรรณศุข พลอยปภัส ธนันต์ชัยกานต์ กาญจน์เกล้า ด้วยเศียรเกล้า กฤษณกัณท์ มณีผกาพันธ์ ละครเรื่องนี้ได้เรตติ้งตอนจบที่ 16 เรตติ้งเฉลี่ยอยู่ที่ 11.7
แดนเทพ (ศุกลวัฒน์) ซูเปอร์สตาร์หนุ่มวัย 30 ปีกลับต้องเจอเรื่องไม่คาดฝันขึ้นเมื่ออยู่ๆ ได้มีเด็กสาวคนหนึ่งชื่อ ไอด้า (พลอยปภัส) มาอ้างตัวว่าเป็นลูกสาวของเขาแต่ตอนแรกเขาและ ปั๋ง (โอลิเวอร์) ผู้จัดการส่วนตัวซึ่งเป็นเกย์ก็ไม่เชื่อแต่แล้วเมื่อไอด้าได้นำหลักฐานความสัมพันธ์ระหว่างเขาและ เคท (อคัมย์สิริ) แม่ของเธอขณะอายุได้ 15 ปีมายืนยันจึงทำให้เขาเริ่มเชื่อและรับไอด้าเป็นลูกสาวซึ่งเขาก็พยายามปกปิดเรื่องนี้โดยได้ให้เคทและไอด้าย้ายไปอยู่กับ คุณยุทธ (วันชัย) , คุณเอื้อ (ปภัสรา) และ ผู้พันดนัย (สุรวุฑ) พ่อแม่และพี่ชายของเขาเพื่อให้พ้นจาก ปรายฟ้า (กาญจน์เกล้า) ดาราสาวซึ่งเป็นคู่หมั้นของเขา, คีตะ (เต็งหนึ่ง) ดาราดาวรุ่งซึ่งปกปิดว่าตัวเองเป็นเกย์ที่จ้องจะทำลายชื่อเสียงของเขา และ โม่ง (วิชญ) ปาปาราซซีที่มักจะแอบถ่ายรูปแดนเทพ แต่เพราะความซื่อของไอด้าได้ทำให้เธอเข้าวงการแบบไม่รู้ตัวและแดนเทพจึงได้ถือโอกาสนี้ประกาศความจริงว่าไอด้าเป็นลูกสาวของเขา
จดหมายของนักบุญเปโตร ฉบับที่ 2
จดหมายของนักบุญเปโตร ฉบับที่ 2 () เป็นหนังสือเล่มที่ 22 ของคัมภีร์ไบเบิล ภาคพันธสัญญาใหม่ เป็นหนึ่งในเจ็ดจดหมายสากล อันได้แก่ จดหมายของนักบุญยากอบ จดหมายของนักบุญเปโตร ฉบับที่ 1 จดหมายของนักบุญเปโตร ฉบับที่ 2 จดหมายของนักบุญยอห์น ฉบับที่ 1 จดหมายของนักบุญยอห์น ฉบับที่ 2 จดหมายของนักบุญยอห์น ฉบับที่ 3 และจดหมายของนักบุญยูดา เนื่องจากจดหมายเหล่านี้ถูกส่งถึงคริสต์ศาสนิกชนทั่วไป ไม่ได้ระบุว่าเป็นคริสตจักรใด
เดิมทีหนังสือเล่มนี้เป็นจดหมาย ซึ่งในตอนต้นระบุว่าผู้เขียนคือซีโมนเปโตรอัครทูตของพระเยซู จากข้อความในจดหมายที่ว่าจดหมายฉบับนี้เป็นฉบับที่สอง และเรียกนักบุญเปาโลว่าน้องที่รักของเรา รวมถึงเนื้อหาอื่นๆในจดหมายแล้ว ก็น่าจะเชื่อได้ว่าเป็นอัครทูตเปโตรได้เขียนจดหมายนี้เอง จดหมายฉบับนี้น่าจะถูกเขียนขึ้นราวปีค.ศ. 66 หรือสองปีหลังจากเขียนจดหมายฉบับแรก
แม้ว่าในจดหมายฉบับที่สองนี้ อัครทูตเปโตรจะเรียกผู้รับจดหมายว่า "ท่านทั้งหลายที่ได้ความเชื่อเท่าเทียมกับเรา" ซึ่งต่างไปจากจดหมายฉบับแรกที่เรียกผู้รับจดหมายว่า "พวกที่กระจัดกระจายไป" แต่ผู้รับจดหมายทั้งสองฉบับน่าจะเป็นคนกลุ่มเดียวกัน เพราะจากข้อความที่ว่า "นี่เป็นจดหมายฉบับที่สองที่ข้าพเจ้าได้เขียนถึงท่านทั้งหลาย" แสดงว่าผู้รับจดหมายฉบับนี้ต้องได้รับฉบับแรกแล้ว
การที่อัครทูตเปโตรใช้คำแตกต่างกันในการเรียกคริสเตียนกลุ่มเดียวกัน น่าจะเป็นเพราะสถานการณ์เปลี่ยนไป ในจดหมายฉบับแรก คริสต์ศาสนิกชนกลุ่มนี้กำลังถูกกดขี่ข่มเหงจากการดำรงชีวิตอยู่ท่ามกลางผู้ที่ไม่เชื่อ แต่ในจดหมายฉบับที่สอง คริสเตียนกลุ่มนี้กำลังตกอยู่ในอันตราย เนื่องจากกำลังถูกชักจูงให้หลงผิดจากผู้ที่สอนผิดหรือครูเทียม
ในฐานะผู้เลี้ยงแกะของพระเยซู อัครทูตเปโตรเป็นห่วงคริสต์ศาสนิกชนที่กำลังถูกชักจูงให้หลงผิดเป็นอย่างมาก อัครทูตเปโตรต้องการสอนคริสตจักรว่าจะรับมือกับผู้ที่สอนผิดอย่างไร และต้องการสั่งให้คริสเตียนยึดมั่นทั้งในความเชื่อและหลักปฏิบัติควบคู่ไปด้วยกัน เพราะพระเยซูจะเสด็จกลับมาพิพากษาแน่นอน
อัครทูตเปโตรมีจุดประสงค์สามประการในการเขียนจดหมายฉบับนี้ ประการแรกคือ อัครทูตเปโตรทราบว่าวาระสุดท้ายของชีวิตใกล้เข้ามาแล้ว ดังที่เขียนในจดหมายว่า "อีกไม่ช้าข้าพเจ้าก็จะต้องสละทิ้งร่างกายของข้าพเจ้าไป"จึงต้องการเตือนให้คริสต์ศาสนิกชนดำเนินชีวิตให้เหมาะสม
ประการที่สองคือ ต้องการให้ระวังครูเทียมซึ่งสอนผิด ๆ อัครทูตเปโตรกล่าวถึงลักษณะของเหล่าครูเทียมไว้ว่า เป็นคนที่หลงระเริงไปตามกิเลสตัณหา ใจของเขาชินกับการโลภ พูดโอ้อวดตัว ปรารถนาชั่วทางกาย เป็นต้น
ประการสุดท้ายคือ ย้ำกับคริสต์ศาสนิกชนว่า พระเยซูจะเสด็จกลับมาพิพากษาแน่นอน เพราะมีหลายคนคิดไปว่า เวลาผ่านไปนานแล้ว ก็ไม่มีอะไรเกิดขึ้น สิ่งต่างๆก็เป็นเหมือนเดิมตั้งแต่แรก อัครทูตเปโตรชี้แจงให้เข้าใจว่า เหตุการณ์นั้นจะต้องเกิดขึ้น แต่สาเหตุที่เวลาผ่านไปนานแล้วยังไม่เกิดขึ้น เพราะพระเจ้าอดทนรอเพื่อให้คนทั้งปวงกลับใจเสียใหม่ อัครทูตเปโตรยังกล่าวถึงเหตุการณ์ที่จะเกิดขึ้นในวันที่พระเยซูเสด็จมาพิพากษาไว้ด้วยว่า ชาวโลกจะพินาศไปเพราะน้ำท่วม "ท้องฟ้าจะล่วงเสียไปด้วยเสียงที่ดังกึกก้อง และโลกธาตุจะสลายไปด้วยไฟ และแผ่นดินโลกกับสิ่งสารพัดที่มีอยู่ในโลกนั้น จะต้องไหม้เสียสิ้น
1. การดำเนินชีวิตคริสต์ศาสนิกชน 1:1 - 21
2. ลักษณะของความไม่ชอบธรรม 2:1 - 22
3. การเสด็จกลับมาอย่างแน่นอนของพระเยซู 3:1 - 18
มัณฑะเลย์
มัณฑะเลย์ (, ) เป็นอดีตเมืองหลวง และเมืองใหญ่อันดับที่สองของพม่ารองจากนครย่างกุ้ง ตั้งอยู่ในเขตมัณฑะเลย์ ฝั่งตะวันออกของแม่น้ำอิรวดี ห่างจากย่างกุ้งไปทางทิศเหนือ 716 กิโลเมตร ก่อตั้งขึ้นในปี ค.ศ. 1857 โดยพระเจ้ามินดง โดยตั้งชื่อตามภูเขามัณฑะเลย์ที่อยู่ใกล้เคียงซึ่งมีความสูง 775 ฟุต
มัณฑะเลย์เป็นเมืองศูนย์กลางการค้าทางตอนเหนือของพม่า และถือเป็นเมืองใหญ่เป็นอันดับสองของประเทศรองจากย่างกุ้ง นอกจากนี้ยังเป็นศูนย์กลางทางการค้าที่สำคัญบนเส้นทางการค้าระหว่างอินเดียกับจีน และรัฐบาลพม่ายังให้ความสำคัญโดยตั้งนิคมอุตสาหกรรมขึ้นในปี พ.ศ. 2533 ซึ่งปัจจุบันมีบริษัทเข้ามาดำเนินการประมาณ 1,000 แห่ง ส่วนใหญ่เป็นโรงงานถลุงเหล็กและโรงงานผลิตอุปกรณ์เครื่องจักรกล มัณฑะเลย์ยังเป็นเมืองศูนย์กลางคมนาคม มีทั้งท่าเรือและท่าอากาศยานนานาชาติมัณฑะเลย์
ถนนที่ใช้รองรับการขนส่งอยู่ในสภาพค่อนข้างดี สาธารณูปโภคพื้นฐานอื่น ๆ อาทิ น้ำประปา ไฟฟ้า โรงพยาบาล สถานีอนามัย มีคุณภาพและการให้บริการที่ดี ส่วนระบบโทรคมนาคมมีความสะดวกสบายพอสมควร สามารถใช้อินเทอร์เน็ตได้ อีกทั้งยังสามารถรับสัญญาณโทรทัศน์จากประเทศไทยได้บางช่องสัญญาณ
(เลิฟอีสไลก์อะ) ฮีตเวฟ
"ฮีตเวฟ" () เป็นซิงเกิ้ลฮิตในปี 1963 แต่งโดย ฮอลแลนด์-โดซิเออร์-ฮอลแลนด์ ขับร้องโดยเกิร์ลกรุปจากโมทาวน์ มาร์ธาแอนด์เดอะแวนเดลลาส และต่อมานักร้องเพลงร็อกหญิง ลินดา รอนสตัดต์ นำมาร้องใหม่อยู่ในผลงานระดับแผ่นเสียงทองคำขาวชุด "Prisoner In Disguise" และในบางครั้งเพลงนี้จะเรียกว่า "(เลิฟอีสไลก์อะ) ฮีตเวฟ" ถึงแม้ว่าตอนออกซิงเกิ้ลในปี 1963 จะไม่ได้ใช้ชื่อนี้
ใต้ฟ้า ตะวันเดียว
ใต้ฟ้า ตะวันเดียว () เป็นละครโทรทัศน์ไทย สร้างจากบทประพันธ์และบทโทรทัศน์ของ นันทนา วีระชน กำกับการแสดงโดยผิน เกรียงไกรสกุล และภายใต้การดูแลของเฉลิมชัย มหากิจศิริ นำแสดงโดยมาริโอ้ เมาเร่อ ,ไรอัน พารัน, ลีแฮวู, คิมคิบอม ยูคิส , อิไล ยูคิส, ปริยฉัตร ลิ้มธรรมมหิศร เริ่มออกฉายทางช่อง 9 วันที่ 9 มกราคม พ.ศ. 2553 ออกอากาศเสาร์ – อาทิตย์ เวลา 20.40-21.30 น.
ละครเรื่องนี้เป็นละครเชื่อมความสัมพันธ์ไทยกับเกาหลี ได้นักแสดงเกาหลีและนักแสดงไทยมาแสดงร่วมกัน ใช้เวลาถ่ายทำที่ประเทศเกาหลีนานกว่า 2 เดือน
ซิสเตอร์สเลดจ์
ซิสเตอร์สเลดจ์ () เป็นกลุ่มดนตรีสัญชาติอเมริกัน จากฟิลาเดลเฟีย รัฐเพนซิลเวเนีย ก่อตั้งวงในปี ค.ศ. 1972 ประกอบด้วยสมาชิก 4 สาวพี่น้องคือ คิม สเลดจ์ (เกิด 21 สิงหาคม 1958), เดบบี สเลดจ์ (เกิด 9 กรกฎาคม 1954), โจนี สเลดจ์ (เกิด 13 กันยายน 1957) และเคธี สเลดจ์ (เกิด 6 มกราคม 1959) นอกจากนี้พวกเธอยังมีพี่สาวชื่อ แคโรล แต่ไม่ได้เป็นบุคคลมีชื่อเสียง
4 พี่น้องเป็นหลานสาวของอดีตนักร้องโอเปราที่ชื่อ วิโอลา วิลเลียมส์ พวกเธอเคยแสดงภายใต้ชื่อวง มิสซิสวิลเลียมส์แกรนด์ชิลเดรน
อยากได้ยินว่ารักกัน
อยากได้ยินว่ารักกัน (อังกฤษ : Best Supporting Actor) เป็นภาพยนตร์ไทย แนวรักโรแมนติก ผลิตโดย ฟิลลิ่ง ฟิล์ม ออกฉายเมื่อ 14 มกราคม 2553 ได้รับการจัดเรตติ้งภาพยนตร์ประเภท น 15+ (ภาพยนตร์ที่เหมาะสมกับผู้มีอายุตั้งแต่ 15 ปีขึ้นไป) ผลงานการกำกับโดย อลงกต เอื้อไพบูลย์ นำแสดงโดย กาย นวพล ลำพูน, ทองภูมิ สิริพิพัฒน์, และ รุจิภาส ก่อเกียรติ
เรื่องของ สอง (ทองภูมิ สิริพิพัฒน์) ผู้ชายธรรมดาที่แสนธรรมดา และ ก้าว (นวพล ลำพูน) เพื่อนสนิทของสอง เค้าทั้งสองต่างกันอย่างสิ้นเชิง สองต้องก้มหน้ารับชะตากรรมทุกครั้งเมื่อต้องเดินอยู่กับก้าวตั้งแต่เด็ก จนเมื่อเวลาผ่านไปสองสามารถก้าวหนีออกจากก้าว ได้ เพื่อตามหาฝันของตัวเองในการทำวงดนตรี แต่วงดนตรีที่เป็นความฝันของสอง ได้เป็นแค่วงเล่นในร้านหมูกระทะ และโชคชะตาก็ทำให้สองต้องมาเจอกับก้าวอีกครั้ง
โชคชะตายังไม่หยุดเล่นตลกกับชีวิตของสองและก้าว เมื่อทั้งคู่ได้มารู้กับหนอ (รุจิภาส ก่อเกียรติ) หญิงสาวที่ผิดหวังจากความรัก เพราะเพลงที่หนอตามหา อยากได้ยินว่ารักกัน และเพลง ๆ เดียวกันนี้เองทำให้มุมมองเรื่องความรักของทั้ง 3 เปลี่ยนไป
กู้ (แก้ความกำกวม)
คำสำคัญ "กู้" สามารถหมายถึง
โลน (แก้ความกำกวม)
คำสำคัญ "โลน" สามารถหมายถึง
สมเด็จพระราชินีซังเก โชเดน วังชุก
สมเด็จพระราชินีซังเก โชเดน วังชุก พระบรมราชชนนี (Her Majesty Queen Sangay Choden Wangchuck, Queen Mother of Bhutan, พระราชสมภพ 11 พฤษภาคม ค.ศ. 1963 -) ทรงเป็นหนึ่งในพระอัครมเหสีพระองค์ที่ 4 ใน สมเด็จพระราชาธิบดีจิกมี ซิงเย วังชุก พระบรมราชชนกใน สมเด็จพระราชาธิบดีจิกมี เคเซอร์ นัมเกล วังชุก พระมหากษัตริย์แห่งราชอาณาจักรภูฏานพระองค์ปัจจุบัน โดยสมเด็จพระราชาธิบดีจิกมี ซิงเย วังชุก พระบรมราชสวามีของพระองค์ ได้ทรงสละราชสมบัติให้พระราชโอรสพระองค์โตที่พระราชสมภพในสมเด็จพระบรมราชินีหรือพระอัครมเหสีพระองค์ที่สามให้ทรงขึ้นครองราชย์ โดยสมเด็จพระราชินีทั้งหมด 4 พระองค์นั้นเป็นพระพี่น้องกันทั้งหมด
สมเด็จพระราชินีซังเก โชเดน วังชุก ทรงให้การพระประสูติกาลพระราชโอรส-ธิดาให้แก่สมเด็จพระราชาธิบดีจิกมี ซิงเย วังชุก 2 พระองค์ ได้แก่
การนึ่ง
การนึ่ง หรือ การอบไอน้ำ เป็นกระบวนการทำอาหารให้สุกโดยการผ่านความร้อนจากไอน้ำ จากการต้มน้ำให้ถึงจุดเดือด การนึ่งเป็นกระบวนการทำอาหารที่เหมาะสมกับอาหารเกือบทุกชนิด ซึ่งสามารถรักษาและคงความชื้นไว้ในอาหารได้เป็นอย่างดี
การนึ่งเป็นกระบวนการที่ผ่านความร้อนจากไอน้ำโดยตรง ที่ได้จากการระเหยของการต้มน้ำให้เดือดอย่างต่อเนื่อง โดยที่วัตถุดิบที่ใช้ในการนึ่งจะถูกวางไว้ในอุปกรณ์ทีมีฝาปิดมิดชิด เช่น ซึง หรือ หวด(สำหรับการนึ่งข้าวเหนียว) ที่ใช้เพื่อแยกจากการสัมผัสกับน้ำโดยตรง
โดยรวมแล้วอาหารที่ใช้นึ่งจะเป็นผักเสียส่วนมาก เช่น ข้าวโพดนึ่ง มันนึ่ง บวบนึ่ง ข้าวเหนียวนึ่ง ถั่วนึ่ง อาหารประเภทเนื้อและอาหารทะเลที่ใช้การนึ่ง เช่น ไก่นึ่งตะไคร้ หมูนึ่งมะนาว ปลานึ่งมะนาว
อดัม โบรดี
อดัม จาเรด โบรดี () เกิดเมื่อวันที่ 15 ธันวาคม ค.ศ. 1979 เป็นนักแสดงชาวอเมริกัน มีผลงานแสดงภาพยนตร์และโทรทัศน์ ในบางครั้งยังเป็นนักดนตรี เขาเริ่มอาชีพบันเทิงในปี ค.ศ. 1995 ปรากฏในซีรีส์เรื่อง "Gilmore Girls" และซีรีส์เรื่องอื่น จนในต่อมามีชื่อเสียงในบทบาท เซธ โคเฮน ในเรื่อง "The O.C."
โจเอล สไตน์แห่งนิตยสารไทม์ ยังอธิบายถึงโบรดี โดยเรียกว่า "ลักษณะแบบอดัม โบรดี" ที่มีเอกลักษณ์เฉพาะตัวบนจอในลักษณะ "เนิร์ด ช่างเสียดสี ยิวไม่เด่น โบรดียังปรากฏในภาพยนตร์หลายเรื่องอย่างเช่น "Mr. & Mrs. Smith", "Thank You for Smoking", "Jennifer's Body" และ "In the Land of Women"
กฎว่าด้วยเอกสิทธิ์แปดประการ
กฎว่าด้วยเอกสิทธิ์แปดประการ (; ) เป็นกฎหมายจีนดั้งเดิมประเภทหนึ่งที่ใช้เป็นข้อพิจารณาในการลดโทษสำหรับอภิชนบางกลุ่ม เช่น สมาชิกราชวงศ์ ขุนนาง และชนชั้นสูงอื่น ๆ
กฎว่าด้วยเอกสิทธิ์แปดประการตราขึ้นในวุยก๊ก สมัยสามก๊ก โดยพัฒนามาจากกฎแห่งโจว อันมีหลักว่า ผู้กระทำความผิดอาญา หากมีลักษณะอย่างหนึ่งอย่างใดดังต่อไปนี้ ให้ได้รับการลดโทษ คือ เป็นประยูรญาติขององค์อธิปัตย์ เป็นสหายสนิทชิดเชื้่อกับองค์อธิปัตย์ เป็นผู้มีคุณความดีอย่างใหญ่หลวง เป็นผู้มีคุณธรรมมาก เป็นข้าราชการชั้นสูง เป็นเจ้าหน้าที่ของรัฐที่ได้รับการยกเว้นเป็นพิเศษ หรือเป็นอาคันตุกะขององค์อธิปัตย์หรือเป็นประยูรญาติของประมุขแห่งรัฐคนก่อน
ต่อมาได้รับการตราไว้ในมาตรา 7 แห่งประมวลกฎหมายราชวงศ์ถัง และคงได้รับนามตามเดิม โดยตามมาตรา 7 นี้ การไต่สวนและพิจารณาพิพากษาผู้มีลักษณะข้างต้นต้องได้รับราชานุญาตจากพระจักรพรรดิเสียก่อน ทว่า ในมาตรา 8 บัญญัติยกเว้นว่า มิให้ใช้มาตรา 7 หากบุคคลดังกล่าวกระทำความผิดร้ายแรงตามกฎว่าด้วยความชั่วสิบประการ ซึ่งประมวลกฎหมายของราชวงศ์ต่อ ๆ มาของจีนก็มีหลักการเดียวกัน
กฎว่าด้วยเอกสิทธิ์แปดประการ ประกอบด้วย
Nepenthes sumatrana
Nepenthes sumatrana เป็นหม้อข้าวหม้อแกงลิงถิ่นเดียวของสุมาตรา ประเทศอินโดนีเซีย ซึ่งได้ถูกตั้งชื่อตามแหล่งที่อยู่
"N. sumatrana" เป็นไม้เลื้อยไต่ มีลำต้นกึ่งทรงกระบอกยาว 15 ม.หนา 0.9 ซม. ปล้องยาว 20 ซม. ใบคล้ายแผ่นหนัง มีก้านใบ แผ่นใบรูปใบหอก-รูปไข่กลับ ยาว 55 ซม.กว้าง 9 ซม. มีเส้นใบตามยาว 6-8 เส้น และเส้นใบแบบขนนกมากมาย สายดิ่งยาว 60 ซม.
หม้อใบกระจุกเป็นทรงรูปไข่ถึงทรงรูปไข่แคบในครึ่งล่างและเป็นทรงกระบอกในครึ่งบน สูง 10 ซม.กว้าง 4 ซม.มีปีกตะเข็บ 1 คู่ด้านหน้า เพอริสโตมทรงกระบอกเมื่อตัดขวาง กว้าง 4 มม. ล้อมรอบด้วยฟันที่ไม่แยกกัน ฝารูปกึ่งวงกลม ไม่มีรยางค์ มีเดือยเดี่ยว (ยาว ≤15 มม.) ที่ฐานฝา
หม้อล่างทรงรูปไข่ มีคอใต้เพอริสโตม สูง 20 ซม. กว้าง 10 ซม. มีปีกตะเข็บ 1 คู่กว้าง 6 มม. เพอริสโตมเป็นทรงกระบอกเมื่อตัดขวาง กว้าง 10 มม. ฝารูปวงกลม มีเดือยเดี่ยว
หม้อบนรูปกรวย ถ้าวัดตามความยาวแล้ว จะเป็นหม้อข้าวหม้อแกงลิงที่มีหม้อบนใหญ่ที่สุดที่สกุล สูง 30 ซม. กว้าง 15 ซม. ปีกตะเข็บลดรูปลงเหลือแค่สัน ปากยกขึ้นในด้านหน้าเห็นได้ชัด ซึ่งคล้ายกับ "N. rafflesiana"
"N. sumatrana" มีช่อดอกแบบกระจะ ในเพศผู้ก้านช่อดอกยาว 20 ซม. ขณะที่แกนกลางสูง 70 ซม. ในช่อดอกเพศเมียมีก้านช่อดอกยาวกว่า (≤30 ซม.) และแกนกลางสั้นกว่า (≤40 ซม.) ก้านดอกมีหนึ่งถึงสองดอก ยาว 15 มม. กลีบเลี้ยงรูปไข่ ยาว 6 มม.
บางส่วนของพืชปกคลุมด้วยขนหรือขนกิ่งสั้นประปราย ซึ่งร่วงง่าย มีขนสั้นสีน้ำตาลที่ขอบใบ
ไม่มีรูปแบบและความหลากหลายของ "N. sumatrana" บันทึกไว้ลูกผสมระหว่าง "N. eustachya" เป็นที่รู้จักตั้งแต่ปี ค.ศ. 1990 โดยถูกบันทึกเป็น "N. alata" × "N. treubiana"
รายชื่อธงในประเทศโปแลนด์
บทความนี้ว่าด้วยธงต่างๆ ในประเทศโปแลนด์โดยสังเขป สำหรับข้อมูลเพิ่มเติมเกี่ยวกับธงชาติ สามารถศึกษาได้จากบทความธงชาติโปแลนด์
ธงหน่วยงานพิเศษต่างๆ ของรัฐ เป็นสิ่งที่ใช้สำหรับเรือในราชการของฝ่ายพลเรือนในขณะปฏิบัติหน้าที่ ธงเหล่านี้ใช้การออกแบบขั้นพื้นฐานเหมือนกัน กล่าวคือ พื้นธงสีขาว มีแถบกว้างขนาด 1 ใน 5 ส่วนของธง พาดที่กลางธงตามแนวยาว กลางธงแต่ละธงนั้นมีรูปตราแผ่นดินซ้อนทับบนรูปสมอสีเหลืองทอง ซึ่งสมอดังกล่าวสูง 3 ใน 5 ส่วนของความกว้างธง แถบสีแนวยาวที่กลางธงนั้นเว้นเป็นช่องไว้ ไม่สัมผัสกับรูปสมอหรือตราอาร์ม ส่วนการระบุว่าเรือดังกล่าวสังกัดหน่วยงานใดนั้นจะกระทำด้วยการใช้สีของแถบกลางธง
เจ้าชายฟิลิปแห่งยูโกสลาเวีย
เจ้าชายฟิลิปแห่งเซอร์เบีย(Prince Philip Karađorđević of Yugoslavia)(15 มกราคม พ.ศ. 2525)ประสูติที่ แฟร์เฟ็กซ์,รัฐเวอร์จิเนีย,ประเทศสหรัฐอเมริกา ทรงเป็นหนึ่งในพระราชวงศ์ยูโกสลาฟ
พระองค์เป็นพระโอรสในเจ้าฟ้าชายอเล็กซานเดอร์ มกุฎราชกุมารแห่งยูโกสลาเวียกับอดีตพระวรชายาเจ้าหญิงมาเรีย เดอ กลอเรีย ดัสเชสแห่งซาโกรบ ซึ่งปัจจุบันเจ้าหญิงมาเรียทรงอภิเษกสมรสกับดยุคแห่งซาโกรบ และพระองค์ยังเป็นพระเชษฐาฝาแฝดกับเจ้าฟ้าชายอเล็กซานเดอร์แห่งเซอร์เบีย พระองค์ทรงอยู่ในลำดับที่สองของการสืบราชบัลลังก์เซอร์เบียรองจากพระเชษฐาคือ เจ้าฟ้าชายปีเตอร์ รัชทายาทแห่งเซอร์เบีย พระอัยกาและพระอัยยิกาของพระองค์คือสมเด็จพระราชาธิบดีปีเตอร์ที่ 2 แห่งยูโกสลาเวียและอเล็กซานดราแห่งกรีซ สมเด็จพระราชินีแห่งยูโกสลาเวียผู้ซึ่งเป็นพระธิดาในสมเด็จพระราชาธิบดีอเล็กซานเดอร์ที่ 1 แห่งกรีซกับเจ้าหญิงแอสปาเซีย มานอส พระวรราชชายาแห่งกรีซ ผู้มีสายทรงบิดาจากพระเจ้าจอร์จที่ 1 แห่งกรีซที่ราชวงศ์โคเมนอส สายทางมารดาจากโอลกา คอนสแตนตินอฟนาแห่งรัสเซีย สมเด็จพระราชินีแห่งกรีซที่ราชวงศ์โรมานอฟ พระอัยกาและพระอัยยิกาฝ่ายพระมารดาของเจ้าชายฟิลิปคือเจ้าชายเปโดร กัสโตรแห่งออร์เลออง-บราแกนซากับเจ้าหญิงมาเรีย เดอ ลา เอสปาเรนซา แห่งบูร์บง-ทูซิชิลี มีพระบิดามารดาอุปถัมภ์คือสมเด็จพระราชินีโซเฟียแห่งสเปน,สมเด็จพระราชาธิบดีคอนสแตนตินที่ 2 แห่งกรีซและเจ้าหญิงแอนน์ ดัสเชสแห่งคาลาเบรีย
เจ้าชายฟิลิปทรงพำนักในรัฐเวอร์จิเนียจนกระทั่งปีพ.ศ. 2527 ทรงเข้าศึกษาที่โรงเรียนในกรุงลอนดอนพร้อมกับพระอนุชาฝาแฝด ในปีพ.ศ. 2543ทรงสำเร็จการศึกษาจากโรงเรียนคิงส์ที่เคนเตอร์บิวรี ทรงสำเร็จการศึกษาปริญญาตรีจากมหาวิทยาลัยลอนดอนในด้านศิลปะ ปัจจุบันทรงทำงานที่สถาบันการเงินในลอนดอน
ในวันที่ 17 กรกฎาคม พ.ศ. 2544 เจ้าชายฟิลิปและพระราชวงศ์ได้รับสิทธิ์ในพระราชวังเบลิ ดีวอร์ในกรุงเบลเกรด พระองค์ทรงอยู่ในลำดับการสืบราชบัลลังก์อังกฤษอีกด้วย ทางพระมารดาทรงเป็นเชื้อสายของมาเรีย เลสไชน์สกาแห่งโปแลนด์ สมเด็จพระราชินีแห่งฝรั่งเศสโดยเป็นเชื้อสายในราชวงศ์บูร์บง พระองค์สืบเชื้อสายมาจากราชวงศ์เนมานจิคแห่งบอลข่านในยุคกลาง
เจ้าชายอเล็กซานเดอร์แห่งเซอร์เบีย
เจ้าชายอเล็กซานเดอร์แห่งเซอร์เบีย(Prince Alexander of Yugoslavia)(15 มกราคม พ.ศ. 2525) ประสูติที่ แฟร์เฟ็กซ์,รัฐเวอร์จิเนีย,ประเทศสหรัฐอเมริกา ทรงเป็นหนึ่งในพระราชวงศ์ยูโกสลาฟ
พระองค์เป็นพระโอรส ในเจ้าฟ้าชายอเล็กซานเดอร์ มกุฎราชกุมารแห่งยูโกสลาเวียกับอดีตพระวรชายาเจ้าหญิงมาเรีย เดอ กลอเรีย ดัสเชสแห่งซาโกรบ ซึ่งปัจจุบันเจ้าหญิงมาเรียทรงอภิเษกสมรสกับดยุคแห่งซาโกรบ และพระองค์ยังเป็นพระอนุชาฝาแฝดกับเจ้าฟ้าชายฟิลิปแห่งเซอร์เบีย พระองค์ทรงอยู่ในลำดับที่สามของการสืบราชบัลลังก์เซอร์เบียรองจากพระเชษฐาทั้ง 2 คือ เจ้าฟ้าชายปีเตอร์ รัชทายาทแห่งเซอร์เบียและเจ้าฟ้าชายฟิลิปแห่งเซอร์เบีย พระอัยกาและพระอัยยิกาของพระองค์คือสมเด็จพระราชาธิบดีปีเตอร์ที่ 2 แห่งยูโกสลาเวียและอเล็กซานดราแห่งกรีซ สมเด็จพระราชินีแห่งยูโกสลาเวียผู้ซึ่งเป็นพระธิดาในสมเด็จพระราชาธิบดีอเล็กซานเดอร์ที่ 1 แห่งกรีซกับเจ้าหญิงแอสปาเซีย มานอส พระวรราชชายาแห่งกรีซ ผู้มีสายทรงบิดาจากพระเจ้าจอร์จที่ 1 แห่งกรีซที่ราชวงศ์โคเมนอส สายทางมารดาจากโอลกา คอนสแตนตินอฟนาแห่งรัสเซีย สมเด็จพระราชินีแห่งกรีซที่ราชวงศ์โรมานอฟ พระอัยกาและพระอัยยิกาฝ่ายพระมารดาของเจ้าชายฟิลิปคือเจ้าชายเปโดร กัสโตรแห่งออร์เลออง-บราแกนซากับเจ้าหญิงมาเรีย เดอ ลา เอสปาเรนซา แห่งบูร์บง-ทูซิชิลี มีพระบิดามารดาอุปถัมภ์คือสมเด็จพระราชินีโซเฟียแห่งสเปน,สมเด็จพระราชาธิบดีคอนสแตนตินที่ 2 แห่งกรีซและเจ้าหญิงแอนน์ ดัสเชสแห่งคาลาเบรีย
เจ้าชายอเล็กซานเดอร์ทรงพำนักในรัฐเวอร์จิเนียจนกระทั่งปีพ.ศ. 2527 ทรงเข้าศึกษาที่โรงเรียนในกรุงลอนดอนพร้อมกับพระเชษฐาฝาแฝด ในปีพ.ศ. 2547 ทรงสำเร็จการศึกษาจากโรงเรียนคิงส์ที่เคนเตอร์บิวรี ทรงสำเร็จการศึกษาปริญญาตรีในด้านศิลปะการสื่อสารที่มหาวิทยาลัยซานฟรานซิสโก ปัจจุบันทรงทำงานที่สถาบันการเงินในลอนดอน เจ้าฟ้าชายอเล็กซานเดอร์ทรงจบปริญญาโททางศิลปศาสตร์ที่มหาวิทยาลัยในอเมริกา ปัจจุบันทรงทำงานด้านเครือข่ายอินเทอร์เน็ตอิเล็กทรอนิกส์ในแคลิฟอร์เนีย
ในวันที่ 17 กรกฎาคม พ.ศ. 2544 เจ้าชายอเล็กซานเดอร์และพระราชวงศ์ได้รับสิทธิ์ในพระราชวังเบลิ ดีวอร์ในกรุงเบลเกรด พระองค์ทรงอยู่ในลำดับการสืบราชบัลลังก์อังกฤษอีกด้วย ทางพระมารดาทรงเป็นเชื้อสายของมาเรีย เลสไชน์สกาแห่งโปแลนด์ สมเด็จพระราชินีแห่งฝรั่งเศสโดยเป็นเชื้อสายในราชวงศ์บูร์บง พระองค์สืบเชื้อสายมาจากราชวงศ์เนมานจิคแห่งบอลข่านในยุคกลาง
หุบเขากษัตริย์
หุบเขากษัตริย์ (; ) เป็นหุบเขาในประเทศอียิปต์ เป็นหลุมศพของกษัตริย์และราชวงศ์ในราชอาณาจักรใหม่ (ตั้งแต่ราชวงศ์ที่ 18 ถึง 20 ของอียิปต์โบราณ). หุบเขาตั้งอยู่บนฝั่งตะวันตกของแม่น้ำไนล์ ฝั่งตรงข้ามกับเมืองธีปส์ (หรือ ลักซอร์ในปัจจุบัน) ตั้งอยู่ใจกลางของธีบันเนโครโปลิส บริเวณที่อุดมสมบูรณ์ในทะเลทรายนั้นประกอบด้วย 2 หุบเขาคือ หุบเขาตะวันออก (ที่เป็นที่ตั้งของสุสานเป็นส่วนใหญ่) และหุบเขาตะวันตก
ในปี 2006 ได้มีการค้นพบห้อง (เควี 63) และในปี 2008 ได้ค้นพบทางเข้าสุสานอีก 2 แห่ง หุบเขานี้มีหลุมศพอยู่ 63 แห่งและห้อง (ที่มีหลายขนาดทั้งห้องเล็ก ๆ ไปจนถึงสุสานที่มีห้องซับซ้อน ที่มีห้องมากกว่า 120 ห้อง) และยังเป็นที่ฝังพระศพที่สำคัญของราชวงศ์ของอาณาจักรใหม่แห่งอียิปต์โบราณ รวมถึงยังมีสุสานของบุคคลสำคัญอีกหลายแห่ง สุสานตกแต่งด้วยภาพของเทพเจ้าอียิปต์และได้ให้ข้อมูลความเชื่อเกี่ยวกับพิธีศพในช่วงเวลานั้น สุสานทั้งหมดดูเหมือนจะถูกเปิดและโจรรกรรมวัตถุโบราณไปแล้ว แต่ก็ยังให้แนวคิดเกี่ยวกับความมั่งคั่งและอำนาจในการปกครองในยุคนั้น
พื้นที่นี้ถือเป็นการค้นพบด้านโบราณคดีและอียิปต์ศึกษา ตั้งแต่สิ้นสุดศตวรรษที่ 18 สุสานและที่ฝังศพก็ยังคงเป็นที่สนใจในการสำรวจข้อมูล ในยุคสมัยใหม่นี้หุบเขาเป็นที่มีชื่อเสียงขึ้นมาหลังจากการค้นพบสุสานของฟาโรห์ตุตันคามุน (ที่เป็นที่เลื่องลือด้านคำสาปฟาโรห์)และยังถือเป็นหนึ่งในสถานที่โบราณคดีที่โด่งดังที่สุดในโลก ในปี ค.ศ. 1979 ถูกยกให้เป็นมรดกโลก ร่วมกับส่วนที่เหลือของธีบันเนโครโพลิส การค้นพบ การขุดค้นหาวัตถุโบราณ และการอนุรักษ์ยังคงดำเนินการต่อไป และยังถือเป็นจุดศูนย์กลางการท่องเที่ยวในปัจจุบัน ที่เปิดให้เข้าชม
เควี 63
เควี 63 () เป็นห้องที่ถูกค้นพบในหุบเขากษัตริย์ เดิมทีเชื่อว่าเป็นสุสาน แต่ปัจจุบันเชื่อว่าเป็นห้องเก็บของสำหรับขั้นตอนในการทำมัมมี่
ภายในห้องประกอบด้วยโลงศพไม้ 7 โลงและไหขนาดใหญ่หลายไห โลงศพทุกโลงได้ถูกผนึกออกแล้ว และสิ่งที่พบเป็นเพียงวัสดุสำหรับการทำมัมมี่ และไหก็บรรจุด้วยของสำหรับการทำมัมมี่ อย่างเช่นเกลือ ผ้าลินิน และเครื่องปั้นดินเผาที่แตกอย่างตั้งใจหลายชิ้น
ดินที่ผนึกไว้ยังมีอักษรอย่างเช่น ส่วนหนึ่งของคำว่า "พา อะเท็น" (pa-aten) ซึ่งเป็นส่วนหนึ่งของชื่อมเหสีของตุตันคามุน ที่ชื่อ อังเคเซนามุน (Ankhesenamun) จากสิ่งจารึกของรูปแบบสถาปัตยกรรมของห้อง และรูปแบบของโลงและไหทำให้ชี้ยุคสมัยไปที่ราชวงศ์ที่ 18 ในยุคสมัยเดียวกับตุตันคามุน ที่มีสุสานอยู่ใกล้กับห้องนี้
เอกเทศสัญญา
เอกเทศสัญญา (), หนี้เอกเทศ () หรือ สัญญามีชื่อ () เป็นศัพท์กฎหมาย หมายถึง หนี้หรือสัญญาประเภทที่กฎหมายขนานนามให้เป็นพิเศษ เพื่อวางกฎเกณฑ์ที่เกี่ยวข้องเป็นการเอกเทศ ดังนั้น หนี้หรือสัญญาทั่วไปที่ไม่ปรากฏชื่อตามกฎหมาย จึงได้ชื่อว่า "สัญญาไม่มีชื่อ" () หรือ "หนี้สามัญ" ()
โดยปกติแล้ว กฎหมายจะวางบทบัญญัติครอบคลุมสัญญาและหนี้เป็นการทั่วไปก่อน เรียกบทบัญญัตินี้ว่า "บททั่วไป" ซึ่งจะใช้บังคับแก่ทุกกรณี และวางหลักเฉพาะเจาะจงสำหรับเรื่องพิเศษบางประเภท เรียกบทบัญญัตินี้ว่า "บทพิเศษ" ซึ่งต้องนำมาใช้ก่อนบททั่วไป เมื่อไม่มีบทพิเศษบัญญัติไว้จึงค่อยยกบททั่วไปมาใช้ เช่น ตามกฎหมายไทย ซื้อขายเป็นเอกเทศสัญญาที่มีบทบัญญัติกำหนดความสัมพันธ์ของคู่กรณีไว้เป็นบทพิเศษ แต่ไม่ได้กำหนดเรื่องการเกิดและการสิ้นสุดลงของสัญญา จึงต้องยกบททั่วไปที่เกี่ยวข้องมาใช้
เอกเทศสัญญาและหนี้เอกเทศนั้นเป็นบทบัญญัติจำพวกบทพิเศษ ส่วนสัญญาไม่มีชื่อและหนี้ทั่วไปคือสัญญาและหนี้ตามบททั่วไปนั่นเอง และเอกเทศสัญญาหรือหนี้เอกเทศจะมีประเภทใดบ้างนั้น ขึ้นอยู่กฎหมายของแต่ละประเทศ
ประมวลกฎหมายแพ่งและพาณิชย์ กำหนดประเภทของเอกเทศสัญญาไว้ในบรรพ 3 เอกเทศสัญญา ดังต่อไปนี้
เอสเคอีโฟร์ตีเอต
SKE48 (อ่านว่า เอสเคอีโฟร์ตีเอต) SKE ย่อมาจาก ซากาเอะ ซึ่งเป็นชื่อเขตหนึ่งในเมืองนะโงะยะ คือ กลุ่มศิลปินไอดอลสาว ซึ่งมี Akimoto Yasushi เป็นโปรดิวเซอร์ ตั้งอยู่ที่เขตซาคาเอะ เมืองนาโงย่า จังหวัดไอจิ SKE48 มีการออดิชั่นและเดบิวท์ในช่วงเดือนตุลาคมปี 2008 โดยแบ่งทีมออกเป็น ทีม S ทีม KII และทีม E โดยมี Tsuyokimono yo เป็นเดบิวท์
สีประจำทีมคือ สีส้ม
สีประจำทีมคือ สีแดง
สีประจำทีมคือ สีเขียวอ่อนน้ำทะเล
สมาชิกรุ่น9 เปิดตัววันที่ 31 ธันวาคม ค.ศ. 2018
Team S
Team KII
Team E
อินดี้ป็อป
อินดี้ป็อป () เป็นแนวดนตรีแนวออลเทอร์นาทิฟร็อกเกิดขึ้นในสหราชอาณาจักรในช่วงกลางคริสต์ทศวรรษ 1980 กับต้นกำเนิดจากวงโพสต์-พังก์ สกอตแลนด์ของค่ายโพสต์การ์ดเรคคอร์ด ในช่วงต้นคริสต์ทศวรรษ 1980 อย่างเช่นวงออเรนจ์จูซ โจเซฟเค และศิลปินอินดี้ที่โดดเด่นในแถบสหราชอาณาจักรอย่างวงเดอะสมิธส์
เกาะเช็กล้าปก๊อก
เกาะเช็คแลปก๊ก (; Jyutping: cek3 laap6 gok3; ) เป็นเกาะทางตะวันตกของเขตบริหารพิเศษฮ่องกง เกาะเช็คแลปก๊กถูกเชื่อมกับเกาะลันเตาด้วยการถมทะเลเพื่อสร้างท่าอากาศยานนานาชาติฮ่องกง ทำให้ท่าอากาศยานมีชื่อเรียกอีกชื่อหนึ่งว่า "ท่าอากาศยานเช็คแลปก๊ก"
พระราชวังบลัว
พระราชวังบลัว () เป็นวังที่ตั้งอยู่บนฝั่งแม่น้ำลัวร์ในเมืองบลัวในจังหวัดลัวเรแชร์ ประเทศฝรั่งเศส พระราชวังบลัวเป็นที่ประทับของพระมหากษัตริย์ฝรั่งเศสหลายพระองค์ที่รวมทั้งพระเจ้าหลุยส์ที่ 12 และเป็นสถานที่ที่นักบุญโยนออฟอาร์คเดินทางไปรับพรจากอาร์ชบิชอปแห่งแร็งส์ในปี ค.ศ. 1429 ก่อนที่จะนำทัพไปขับไล่ฝ่ายอังกฤษที่ล้อมเมืองออร์เลอ็องอยู่ ระหว่างปี ค.ศ. 1618 ถึง ค.ศ. 1619 พระราชวังบลัวใช้เป็นที่ประทับกักกันสมเด็จพระราชินีมารี เดอ เมดีซิส หลังจากที่พระเจ้าหลุยส์ที่ 13 พระราชโอรสทรงทำการปฏิวัติโค่นอำนาจการเป็นผู้สำเร็จราชการแผ่นดินของพระองค์
ตัวพระราชวังที่ตั้งอยู่กลางเมืองบลัวประกอบด้วยสิ่งก่อสร้างหลายหลังที่สร้างระหว่างคริสต์ศตวรรษที่ 13 ถึง 17 รอบลานกลาง องค์ประกอบที่สำคัญที่สุดที่เป็นที่รู้จักกันทางสถาปัตยกรรมคือบันไดเวียนหลักที่ปีกพระเจ้าฟร็องซัวที่ 1
เจฟฟ์ บริดเจส
เจฟฟรีย์ ลีออน "เจฟฟ์" บริดเจส () เกิดเมื่อวันที่ 4 ธันวาคม ค.ศ. 1949 เป็นนักแสดงและนักดนตรีชาวอเมริกัน เป็นที่รู้จักในผลงานภาพยนตร์เรื่อง "The Last Picture Show", "Tron", "Against All Odds", "Starman", "The Fabulous Baker Boys", "The Fisher King", "Fearless", "The Big Lebowski", "Arlington Road", "The Contender", "Iron Man", "Seabiscuit" และ "Crazy Heart" ซึ่งทำให้เขาได้รับรางวัลออสการ์ สาขานักแสดงนำชายยอดเยี่ยม
ศิลาจารึกตรังกานู
ศิลาจารึกตรังกานู (มลายู: Batu Bersurat Terengganu) เป็นศิลาจารึกที่เก่าแก่ที่สุดที่จารึกด้วยอักษรยาวี เชื่อว่าจารึกเมื่อวันที่ 22 กุมภาพันธ์ พ.ศ. 1846 ศิลาจารึกหลักนี้เป็นข้อพิสูจน์ว่าศาสนาอิสลามได้เข้ามายังดินแดนแห่งนี้ก่อนปีพ.ศ. 1869 หรือ 1929
ศิลาจารึกหลักนี้ถูกพบโดยบังเอิญบริเวณซูไงเตอร์ซัต ที่เมืองกัวลาบรังในรัฐตรังกานู ประเทศมาเลเซีย โดยพ่อค้าชาวอาหรับชื่อ ซายิด ฮูซิน บิน กูลัม อัล-โบคารี ในปีพ.ศ.2442 หลังจากเหตุการ์น้ำท่วมในเมืองกัวลา บรัง
นิบิรุ
นิบิรุ ( บ้างก็สะกดว่า "Neberu") เป็นชื่อทางโหราศาสตร์ของดาวพฤหัสบดีในวัฒนธรรมบาบิโลเนีย เป็นคำในภาษาอัคคาเดียน มีความหมายว่า "จุดตัด" หรือ "จุดหักเห" โดยมากใช้กับแม่น้ำ ในการศึกษาดาราศาสตร์ของชาวบาบิโลน คำว่า "นิบิรุ" (สะกดในอักษรคูนิฟอร์มว่า "né-bé-ru" or "ni-bi-rum") ใช้ในความหมายถึงจุดสูงสุดของสุริยะคาบ เช่น จุดครีษมายันกับกลุ่มดาวที่เกี่ยวข้อง
หลักฐานเกี่ยวกับจุด "นิบิรุ" มีบรรยายอยู่ในจารึกแผ่นที่ 5 ของมหากาพย์ว่าด้วยการสร้างโลก "Enûma Eliš" ดังนี้
เนื่องจากเป็นตำแหน่งสูงสุดบนเส้นทางโคจรของดาวเคราะห์ "นิบิรุ" จึงถูกมองว่าเป็นที่นั่งของ "summus deus" ผู้ไล่ต้อนดวงดาวไปเหมือนกับฝูงแกะ เทียบได้กับ มาร์ดุค ในตำนานของบาบิโลน
บรอดคาซท์ ไทย เทเลวิชั่น
บริษัท บรอดคาซท์ ไทย เทเลวิชั่น จำกัด เป็นบริษัทผลิตรายการโทรทัศน์ โดยปัจจุบันผลิตรายการประเภทละครโทรทัศน์เป็นหลัก ก่อตั้งโดยคุณ อรุโณชา ภาณุพันธุ์ อดีตผู้กำกับรายการของสถานีวิทยุโทรทัศน์ไทยทีวีสีช่อง 3 เมื่อปลายปี พ.ศ. 2532 ด้วยทุนจดทะเบียน 1 ล้านบาท ก่อนจะเพิ่มทุนมาเป็นระยะ ๆ ปัจจุบัน (ข้อมูลปี 2561) มีทุนจดทะเบียนเพิ่มมาอยู่ที่ 90 ล้านบาท รายได้ตั้งแต่ปี 56-59 บรอดคาซท์ก็มีรายได้กว่า 1,700 ล้านบาท
บรอดคาซท์ เริ่มทำรายการแรกชื่อ "Health Show" ต่อด้วยรายการ ผู้หญิงอยากรู้ ซึ่งมี ดวงตา ตุงคะมณี เป็นพิธีกร ทำละคร "น้องใหม่ร้ายบริสุทธิ์" ทำละครยาวเรื่องแรกคือ "หวานมันฉันคือเธอ" ผลงานละครเด่นของบริษัทได้แก่ "แรงเงา" ในปี 2555, "ดาวเคียงเดือน" ในปี 2557, "สะใภ้จ้าว", "บางระจัน" ในปี 2558, "The Cupids บริษัทรักอุตลุด" ในปี 2560 และ "บุพเพสันนิวาส" ในปี 2561
บริษัท บรอดคาซท์ ไทย เทเลวิชั่น จำกัด เริ่มเปิดดำเนินการเมื่อวันที่ 1 ธันวาคม 2532 มีสมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ อัครราชกุมารี เป็นประธานพิธีเปิดบริษัท โดยเป็นบริษัทที่ผลิตงานทางด้านรายการโทรทัศน์ประเภทต่างๆ สปอตโฆษณา และงานพรีเซนเทชั่นต่างๆ
บรอดคาซท์ ไทย เทเลวิชั่น มีผลงานรายการโทรทัศน์ออกอากาศทางช่อง 3 แต่เพียงผู้เดียวมาโดยตลอดระยะเวลา 27 ปี ไม่ว่าจะเป็นรายการประเภท สารคดี ทอล์กโชว์ เกมโชว์ วาไรตี้โชว์ ละครโทรทัศน์ และการ์ตูนโดยฝีมือคนไทย แต่ปัจจุบันได้ผลิตรายการประเภทละครโทรทัศน์ และ การ์ตูน กับทางสถานี ซึ่งผลงานละครในยุคหลังมักเป็นที่กล่าวขวัญของผู้ชมในแง่คุณภาพจนได้รับการเสนอชื่อเข้าชิงรางวัลต่างๆ ด้วย
พระราชวังอ็องบวซ
พระราชวังอ็องบวซ () เป็นวังที่ตั้งอยู่ที่บนฝั่งแม่น้ำลัวร์ในอ็องบวซในจังหวัดลัวเรแชร์ ประเทศฝรั่งเศส
พระราชวังอ็องบวซสร้างบนเนินสูงที่มองลงมายังแม่น้ำลัวร์เพื่อใช้ในการควบคุมทางยุทธศาสตร์ ที่มาแทนที่ในยุคกลางด้วยสะพาน พระราชวังเริ่มสร้างเป็นครั้งแรกในคริสต์ศตวรรษที่สิบเอ็ด เมื่อ Fulk Nerra เคานต์แห่งอ็องฌูสร้างที่มั่นขึ้นด้วยหิน
ต่อมาพระราชวังอ็องบวซก็ได้รับการขยายต่อเติมเรื่อยมา จนเมื่อมาถึงวันที่ 4 กันยายน ค.ศ. 1434 ก็ถูกยึดโดยพระเจ้าชาร์ลที่ 7 แห่งฝรั่งเศส เมื่อหลุยส์แห่งอ็องบวซผู้เป็นเจ้าของถูกตัดสินว่ามีความผิดในการวางแผนเป็นปฏิปักษ์ต่อพระเจ้าหลุยส์ที่ 11 และถูกตัดสินลงโทษถึงประหารชีวิตในปี ค.ศ. 1431 แต่ได้รับการอภัยโทษแต่ถูกยึดอสังหาริมทรัพย์ เมื่อตกมาเป็นของหลวงแล้วอ็องบวซก็กลายเป็นพระราชวังที่เป็นที่โปรดปรานของพระมหากษัตริย์ฝรั่งเศสที่รวมทั้งพระเจ้าชาร์ลที่ 8 ผู้ทรงตัดสินพระทัยดำเนินการสร้างเสริมใหม่อย่างเต็มที่ที่เริ่มขึ้นในปี ค.ศ. 1492 เริ่มต้นในแบบปลายสมัยสถาปัตยกรรมกอธิควิจิตรแบบฝรั่งเศส และหลังจากปี ค.ศ. 1495 พระองค์ก็ทรงจ้างช่างหินชาวอิตาลีมาสองคน คือ โดเมนีโก ดา กอร์โตนา และฟรา โจกอนโดที่ทำให้สถาปัตยกรรมของพระราชวังอ็องบวซเป็นสถาปัตยกรรมชิ้นแรกๆ ของฝรั่งเศสที่ตกแต่งลวดลายแบบยุคเรอเนซองซ์ ส่วนช่างก่อสร้างชาวฝรั่งเศสที่ได้รับการบันทึกไว้ในเอกสารก็ได้แก่ กอแล็ง บียาร์, กีโยม เซอโน และหลุยส์ อาร์ม็องฌาร์
ชาใบหม่อน
ชาใบหม่อน เป็นชาที่กำลังได้รับความนิยม ไม่แพ้ชาชนิดอื่นโดยสรรพคุณของใบหม่อนจะช่วยป้องกันรักษา โรคเบาหวาน ลดระดับน้ำตาลในเส้นเลือด และช่วยขจัดไขมันส่วนเกินในร่างกายได้ดี อีกทั้งยังมีราคาค่อนข้างถูกเมื่อเทียบกับชาชนิดอื่นๆ
หม่อน "(Morus spp.)" สมุนไพรพื้นบ้าน อาหารของหนอนไหม กลายมาเป็นเครื่องดื่มบำรุงสุขภาพชั้นเยี่ยมของมนุษย์ สถาบันหม่อนไหมแห่งชาติเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ (สมมช.) ได้บุกเบิกการค้นคว้าวิจัยการผลิตชาใบหม่อนและสรรพคุณของพืชชนิดนี้มาตั้งแต่ปี พ.ศ. 2536 ร่วมกับสถาบันอาหาร มหาวิทยาลัยมหิดล มหาวิทยาลัยขอนแก่น มหาวิทยาลัยรังสิต มหาวิทยาลัยนเรศวร และกรมวิทยาศาสตร์การแพทย์ พบใบหม่อนมีกรดอะมิโนที่จำเป็นต่อร่างกายครบทุกชนิด มีแคลเซียมสูง มีสารต้านอนุมูลอิสระที่สำคัญหลายชนิด เช่น เควอซิติน "(quercetin)" แคมเฟอรอล "(kaempferol)" และ รูติน"(rutin)" นอกจากนั้นยังพบชาใบหม่อนมีสารดีเอ็นเจ (1-deoxynojirimycin) มีสรรพคุณลดระดับน้ำตาลในเลือด มีสารกาบา "(gamma amino-butyric acid)" ลดความดันโลหิต มีสารกลุ่มฟายโตสเตอโรล "(Phytosterol)" ลดไขมันในเลือด อีกทั้งไม่พบผลข้างเคียง จึงปลอดภัยต่อผู้บริโภค
วิธีการเก็บยอดใบหม่อนเพื่อที่จะนำมาสกัดเป็นชา จะใช้เพียง 3 ยอดบนสุดเท่านั้น และจะเก็บในช่วงเช้า ก่อนพระอาทิตย์ขึ้น (วิธีการเก็บจะเหมือนกับการเก็บยอดชาทั่วไป) หลังจากนั้นนำมาตากแดดให้แห้ง หรือผ่านกระบวนการอบฆ่าเชื้อ
การทำชาใบหม่อน
1. เด็ดส่วนใบของหม่อน นำมาล้างน้ำให้สะอาด หลังจากนั้นนำมาซอยให้เป็นชิ้นเล็กๆ
2. นำขึ้นใส่ตะแกรงตากแดดประมาณ 2-3 แดด จนแห้ง หรือจะใช้วีธีนำเข้าเตาอบ ผ่านความร้อนก็ได้เช่นกัน
3. เก็บบรรจุใส่ภาชนะที่มิดชิด และเก็บไว้ในที่แห้งไม่อับชื้น
4. หากต้องการความหอมอีกรสชาติหนึ่ง ให้นำชาที่แห้งแล้ว ไปคั่วไฟอ่อนๆ ก่อนนำมาชงก็ได้ พื่อเพิ่มกลิ่นและรสของชาใบหม่อน
การชงชาใบหม่อนเพื่อให้คุณประโยชน์ที่ดีนั้น ควรที่จะนำใบแห้งมาบดให้ละเอียด ใส่ในซองเยื่อกระดาษสำหรับชงชา สำหรับชาใบหม่อนจำนวน 2 กรัม ควรใช้กับน้ำปริมาณ 3 แก้ว แล้วควรทานให้หมดภายในวันเดียว
2.http://cha-thai.blogspot.com/search/label/%E0%B8%8A%E0%B8%B2%E0%B9%83%E0%B8%9A%E0%B8%AB%E0%B8%A1%E0%B9%88%E0%B8%AD%E0%B8%99
อังเดร เบอร์โต
อังเดร เบอร์โต () มีชื่อเต็มว่า อังเดร ไมเคิล เบอร์โต (Andre Michael Berto) เกิดเมื่อวันที่ 7 กันยายน ค.ศ. 1983 ที่ ไมอามี รัฐฟลอริดา เป็นนักมวยชาวอเมริกันเชื้อสายเฮติเจ้าของฉายา The Beast
ได้แชมป์โลกในรุ่นเวลเตอร์เวท ของสภามวยโลก (WBC) มาในปี ค.ศ. 2008 ด้วยการเอาชนะทีเคโอยกที่ 7 มิเกล แองเจิล รอดดิเกวซ นักมวยชาวเม็กซิกัน
ในวันที่ 31 มกราคม ค.ศ. 2011 เบอร์โตก็จะได้ขึ้นชกป้องกันตำแหน่งแชมป์โลกกับ เชน มอสลีย์ ที่ ลาสเวกัส
แต่ต่อมาเบอร์โตได้ออกมาประกาศขอเลื่อนการชกครั้งนี้ออกไปเนื่องจากสภาวะจิตใจที่ย่ำแย่ของเบอร์โตจากการสูญเสียญาติในเหตุการณ์แผ่นดินไหวทีเฮติ
ต่อมาในวันที่ 3 กันยายน ค.ศ. 2012 เบอร์โตได้เป็นแชมป์โลกในรุ่นเวลเตอร์เวท ของสหพันธ์มวยนานาชาติ (IBF) เมื่อเป็นฝ่ายชนะทีเคโอ เดยาน ซาเวค นักมวยชาวสโลวีเนีย ในยกที่ 5 เมื่อซาเวคถูกหมัดของเบอร์โตจนเป็นแผลแตกขนาดใหญ่ ทำให้กรรมการยุติการชก ในการชกที่รัฐมิสซิสซิปปี
ซันนี (นักร้อง)
ซันนี (; ) ชื่อเกาหลี อี ซุน-กยู (; ) "ซูซัน อี" Susan Lee;() เป็น 1 ในสมาชิกเกิร์ลกรุ๊ปชื่อดังของเกาหลีใต้ เกิลส์เจเนอเรชัน ตอบตกลงเข้าร่วมวงเป็นคนสุดท้าย ซันนี่เป็นหลานสาวของ อี ซูมาน ผู้ก่อตั้งค่าย SM Entertainment ออนดิชั่นเข้าสู่ค่าย SM Ent. ใน ค.ศ. 2007 และใช้เวลาฝึกกับค่าย SM Ent. เพียงแค่ 9 เดือน ก็ได้เดบิวต์ในนาม เกิลส์เจเนอเรชัน เด็กฝึกหัดภายใต้การควบคุมของเทรนเนอร์คนเดียวกับ อายูมิลี ในโปรแกรม ฝึกแบบศิลปินอาชีพ แตกต่างจากเทรนเนอร์ทั่วไปผลงานอื่น
กับ [[ยุนอา]]
[[หมวดหมู่:นักร้องเกาหลีใต้]]
[[หมวดหมู่:คริสต์ศาสนิกชนชาวเกาหลีใต้]]
[[หมวดหมู่:สมาชิกของเกิลส์เจเนอเรชัน]]
[[หมวดหมู่:บุคคลจากโซล]]
[[หมวดหมู่:ไอดอลเกาหลีใต้]]
ซูเปอร์ฮิต 1
ซูเปอร์ฮิต 1 เป็นอัลบั้มพิเศษจาก นิธิทัศน์ โปรโมชั่น ออกวางแผงเมื่อปี พ.ศ. 2533 โดยได้นำศิลปินชื่อดังของค่ายทั้งหมด 4 คนได้แก่ แซม ยุรนันท์,กุ้ง ตวงสิทธิ์,ก้อย พรพิมล และ ดอน สอนระเบียบ มาร้องเพลงลูกทุ่งที่ได้รับความนิยมในอดีตโดยทุกเพลง ได้ทำดนตรีและเรียบเรียงดนตรีใหม่ทั้งหมดจากฝีมือของอดีตสมาชิกวง แกรนด์เอ็กซ์ อย่าง โชคดี พักภู่
สัญญาต่างตอบแทน
สัญญาต่างตอบแทน () เป็นศัพท์กฎหมาย หมายถึง นิติกรรมที่มีคู่กรณีหลายฝ่ายเกี่ยวข้อง หรือที่เรียกว่า "สัญญา" และคู่สัญญาต่างฝ่ายต่างมีหน้าที่ต้องตอบแทนกันโดยกระทำหรืองดเว้นกระทำการอย่างใด ๆ เช่น ในสัญญาซื้อขาย ผู้ซื้อมีหน้าที่ชำระราคาทรัพย์สินที่ตนซื้อ และผู้ขายก็มีหน้าที่ส่งมอบทรัพย์สินดังกล่าวให้แก่ผู้ซื้อ เป็นต้น
สัญญาต่างตอบแทนมีชื่อเรียกอื่น ๆ อีก เช่น ทวิภาคีสัญญา, สัญญาสองฝ่าย, พหุภาคีสัญญา, สัญญาหลายฝ่าย, นิติกรรมสองฝ่าย และ นิติกรรมหลายฝ่าย ดังนั้น นิติกรรมหรือสัญญาที่ไม่ต่างตอบแทน จึงอาจเรียกว่า "นิติกรรมฝ่ายเดียว" () หรือ "สัญญาผูกพันฝ่ายเดียว" ()
โรงเรียนเทศบาลอ้อมน้อย
โรงเรียนเทศบาลอ้อมน้อย เป็นโรงเรียนแห่งแรกของเทศบาลนครอ้อมน้อย ก่อตั้งโดยนายกเทศมนตรีเมืองอ้อมน้อย นายสมศักดิ์ ขวัญเมือง และคณะผู้บริหารของเทศบาลอ้อมน้อย เปิดดำเนินการเมื่อวันที่ ๑๖ พฤษภาคม ๒๕๔๗ ตั้งอยู่เลขที่ ๘๙/๙ หมู่ที่ ๑๓ ซอยวัดใหม่หนองพระอง (เพชรเกษม ๙๑) ตำบลอ้อมน้อย อำเภอกระทุ่มแบน จังหวัดสมุทรสาคร
มี 48 ห้องเรียน คุณครุ 42 คน นักเรียน 1000 คน (โดยประมาณ) ผู้อำนวยการสถานศึกษา 1 คน รองผู้อำนวยการสถานศึกษา 1 คน
สิตางศุ์ ปุณภพ
สิตางศุ์ ปุณณภพ ชื่อเล่น ปาย เกิดเมื่อวันที่ 14 ธันวาคม พ.ศ. 2528 ที่อำเภอเมือง จังหวัดเชียงใหม่ จบการศึกษาระดับปริญญาตรีจากคณะบริหารธุรกิจ มหาวิทยาลัยเชียงใหม่ และปริญญาโท สาขาบริหารธุรกิจ จากนิด้า มีผลงานภาพยนตร์เรื่องแรก สะใภ้บรื๋อ..อ..อ และเป็นที่รู้จักจากผลงานภาพยนตร์สร้างชื่อเรื่อง 32 ธันวา
Nepenthes sibuyanensis
Nepenthes sibuyanensis เป็นหม้อข้าวหม้อแกงลิงถิ่นเดียวของเกาะซิบูยัน (Sibuyan) ในประเทศฟิลิปปินส์ ชื่อของหม้อข้าวหม้อแกงลิงชนิดนี้ถูกตั้งตามชื่อเกาะ
"N. sibuyanensis" มีลำต้นยาว 1.5 ม. มีเส้นผ่าศูนย์กลาง 8 มม. ปล้องยาว 1.5 ซม. เป็นทรงกระบอกเมื่อตัดขวาง
ใบแคบคล้ายแผ่นหนัง ไร้ก้าน แผ่นใบรูปใบหอกถึงเป็นรูปพายเล็กน้อย ยาวได้ถึง 18 ซม. กว้าง 5 ซม. แผ่นใบปลายแหลม สอบเรียวไปทางฐาน ขอบเป็นครีบคู่ยื่นไปสองในสามของปล้อง มีเส้นใบตามยาว 5-6 เส้นในแต่ละด้านของเส้นกลางใบ สายดิ่งยาว 1-2 เท่าของความยาวหม้อ กว้าง 9 มม.
หม้อล่างรูปไข่ถึงรูปกรวย อาจสูงถึง 26 ซม. กว้าง 15 ซม. หม้อบนไม่ค่อยจะถูกสร้างขึ้นมานัก มีขนาดเล็กกว่า และสีจากกว่าหม้อล่าง มีสันคู่ด้านหน้าของหม้อ บางครั้งจะเป็นปีกตะเข็บ (กว้าง ≤3 มม.de) เมื่อเข้าใกล้เพอริสโตม ปากรูปไข่ เฉียงตามแนวนอนเล็กน้อย เพอริสโตมเป็นทรงกระบอก ยกตัวไปทางคอ กว้าง 20 มม. มีสัน (สูง ≤1 มม.) เว้นระยะห่างต่อสัน 2 มม. ฟันเรียงตัวที่ขอบด้านในของเพอริสโตม ยาว 4 มม. มีต่อมปกคลุมพื้นผิวด้านในของหม้อ ต่อมมีเส้นผ่าศูนย์กลาง 0.8 มม. มีความหนาแน่น 200-500 ต่อมต่อตารางเซนติเมตร ฝารูปไข่-รูปหัวใจกว้าง ยาว 8 ซม. กว้าง 6.5 ซม. ปลายมล ไม่มีรยางค์ มีต่อมรูปไข่ (เส้นผ่าศูนย์กลาง ≤1 มม.) หนาแน่นตรงกลางผิวใต้ฝา มีเดือยรูปเส้นด้าย (ยาว ≤3 มม.) ที่ฐานฝา
"N. sibuyanensis" มีช่อดอกแบบกระจะ ในช่อดอกเพศผู้ ก้านช่อดอกยาวอย่างน้อย 18 ซม. แกนกลางยาว 15 ซม. ก้านดอกย่อยมีหนึ่งดอก ยาว 14 มม. ไม่มีใบประดับ กลีบรวมรูปขอบขนาน ป้าน ยาวประมาณ 3 มม. เกสรเพศผู้กลม ยาว 5 มม. อับเรณูเรียงชั้นเดียว ผลยาว 22 มม. รูปใบหอก (กว้าง ≤4 มม.) เมล็ดยาว 8 มม. รูปเส้นด้าย
ช่อดอกมีสิ่งปกคลุมแนบแน่น ปกคลุมหนาแน่น เป็นขนรูปดาว เส้าเกสรเกสรเพศผู้ปกคลุมด้วยขนสั้น ส่วนอื่นเกลี้ยงไม่มีขน
ใบสีค่อนข้างเหลืองถึงเขียวเข้ม เส้นกลางใบสีเขียวอ่อน ลำต้นและขอบแผ่นใบอาจมีสีค่อนข้างแดง หม้อล่างสีค่อนข้างเหลืองถึงสีแดง อาจมีจุดสีแดงกระจายตัวบนหม้อ (เส้นผ่าศูนย์กลาง ≤10 มม.) ต่ำกว่าเพอริสโตม เพอริสโตมมีสีเข้มกว่าตัวหม้อ ปกติเป็นสีแดงแดงเข้มถึงดำ ฝาสีค่อนข้างเหลืองถึงส้ม หม้อบนสีค่อนข้างขาว ตัวอย่างในหอพรรณไม้มีสีน้ำตาลอ่อนถึงแดง
โอตโต ฟัน เฟน
โอตโต ฟัน เฟน () หรือ อ็อกตาวิอุส ไวนิอุส (; ราว ค.ศ. 1556 - 6 พฤษภาคม ค.ศ. 1629) เป็นจิตรกรและนักวาดลายเส้นชาวดัตช์ของยุคทองของเนเธอร์แลนด์ในคริสต์ศตวรรษที่ 16 และ 17 ฟัน เฟนทำงานส่วนใหญ่ในบริเวณแอนต์เวิร์ปและบรัสเซลส์ และเป็นที่รู้จักกันว่ามีห้องเขียนภาพใหญ่โตในแอนต์เวิร์ปที่สร้างงานหนังสือประกอบภาพเอ็มเบล็ม (Emblem book) หลายเล่ม และเป็นอาจารย์ของเปเตอร์ เปาล์ รือเบินส์ระหว่างปี ค.ศ. 1594/1595 ถึงปี ค.ศ. 1598 บทบาททางด้านความรู้เกี่ยวกับลัทธิมนุษยนิยมคลาสสิกมีอิทธิพลต่อมาในงานเขียนของรือเบินส์ ผู้ที่ต่อมาก็กลายเป็นผู้มีความเชี่ยวชาญในด้านเดียวกัน
ศิรัฐ วิทยถาวรวงศ์
ศิรัฐ วิทยถาวรวงศ์ เป็นนักแสดงชาวไทย เริ่มเข้าวงการจากการเข้ารอบ 50 คน หนุ่มโสดคลีโอปี 2010
ศิรัฐ วิทยถาวรวงศ์ เกิดเมื่อวันที่ 24 กันยายน  พ.ศ. 2529 ที่กรุงเทพมหานคร จบการศึกษาชั้นมัธยมศึกษาจากโรงเรียนนวมินทราชินูทิศ สตรีวิทยา พุทธมณฑล (สายวิทยาศาสตร์-คณิตศาสตร์) จบระดับปริญญาตรี คณะบริหารธุรกิจ สาขาวิชาการบริหารทั่วไป มหาวิทยาลัยรามคำแหง
ปัจจุบัน ศิรัฐ แต่งงานแล้วกับนักแสดงสาว ใบปอ-ชาลินี บุนนาค นักแสดงจากภาพยนตร์เรื่อง “เลิฟ จุลินทรีย์ รักมันใหญ่มาก” ได้คลอดลูกสาวเป็นที่เรียบร้อยแล้วเมื่อวันที่ 31 พฤษภาคม 2559 ที่ผ่านมา ที่โรงพยาบาลพญาไท 2 พร้อมตั้งชื่อลูกสาวว่า “น้องข้าวเช้า” ด้วยน้ำหนัก 2,320 กรัม
มอยเร
เทพีมอยเร (, ) เป็นเทพีในตำนานเทพเจ้ากรีก บุตรีแห่งเทพซุสและเทพีเทมิส เป็นเทพีสามองค์ที่เป็นบุคลาธิษฐานของพรหมลิขิต ที่เทียบเท่ากับเทพีพาร์เซ (Parcae) ในตำนานเทพเจ้าโรมัน หรือเทพีนอร์นส์ (Norns) ในในตำนานเทพเจ้าเยอรมัน
คำว่า “Μoira” ในภาษากรีก () แปลตรงตัวว่าส่วนหนึ่ง ซึ่งเมื่อขยายส่วนออกไปแล้วก็เป็นชีวิตหรือพรหมลิขิต เทพีมอยเรควบคุมยานด้ายแห่งโชคชะตาของชีวิตของมนุษย์เดินดินทุกคนตั้งแต่เกิดจนตาย
โคลโท (Clotho) มีหน้าที่ปั่นเส้นด้ายแห่งชีวิต (กำเนิดชีวิต)
แลกคีลิศ (Lachesis) มีหน้าที่เป็นผู้ทอดเส้นด้าย (จากวัยเด็กไปถึงวัยชรา)
อโทรพอส (Atropos) มีหน้าที่ตัดเส้นด้าย (หมดเวลาบนโลก)
คาร์ล เออร์บัน
คาร์ล เออร์บัน () เกิดเมื่อวันที่ 7 มิถุนายน ค.ศ. 1972 เป็นนักแสดงจากนิวซีแลนด์
เขาเป็นที่รู้จักจากบทบาทเอโอแมร์ ในภาพยนตร์ และ ของภาพยนตร์ไตรภาคโดยปีเตอร์ แจ็กสัน ชุด เดอะลอร์ดออฟเดอะริงส์ และรับบท ดร. ลีโอนาร์ด แม็กคอย ในภาพยนตร์ปี 2009 เรื่อง "Star Trek" เขายังรับบทวาโก ใน "The Chronicles of Riddick" และรับบทนักฆ่ารัสเซีย คิริลล์ ใน "The Bourne Supremacy" เขายังยังได้รับรางวัลการแสดงจากบทบาทในภาพยนตร์นิวซีแลนด์เรื่อง "The Price of Milk" และ "Out of the Blue"
ลี แวน คลีฟ
ลี แวน คลีฟ () (9 มกราคม ค.ศ. 1925 - 16 ธันวาคม ค.ศ. 1989) เป็นนักแสดงชาวอเมริกัน เจ้าของฉายา "ไอ้หน้าผี" โดยมากแสดงในภาพยนตร์ตะวันตกและภาพยนตร์แอ็กชัน ด้วยรูปหน้าคมและตาคมทำให้เขารับบทเป็นตัวร้ายในภาพยนตร์ ถึงแม้ต่อมาระยะหลังเขาจะได้รับบทเป็นตัวเอง อย่างเช่นรับบทนำร่วมในบทอดีตพันเอก ในเรื่อง "For a Few Dollars More"
สยึ๋มกึ๋ย
สยึ๋มกึ๋ย เป็นภาพยนตร์ไทยโดยไท เอ็นเตอร์เทนเมนต์ ที่ออกฉายเมื่อปี พ.ศ. 2534 กำกับโดยธนิตย์ จิตนุกูล นำแสดงโดยสุรศักดิ์ วงษ์ไทย, วัชระ ปานเอี่ยม, วาสนา พูนผล ประสบความสำเร็จทำรายได้ 18 ล้านบาท และยังได้รับรางวัลตุ๊กตาทองในสาขาเทคนิคการแต่งหน้ายอดเยี่ยม ภาพยนตร์ยังมีภาคต่อในชื่อ กึ๋ยทู สยึมกึ๋ย 2 ออกฉายในปี พ.ศ. 2538 และได้ทำภาคต่ออีกครั้ง ในชื่อ "แก๊งค์ตบผี" ออกฉายในปี พ.ศ. 2555
วาสนา พูนผล
วาสนา พูนผล เป็นนักแสดงไทยที่มีหน้าตาออกลูกครึ่งเนื่องจากคุณพ่อของเธอมีเชื้อสายอเมริกัน เกิดเมื่อวันที่ 16 สิงหาคม  พ.ศ. 2513 ที่โรงพยาบาลหัวเฉียว มีพี่น้อง 3 คน ซึ่งเธอเป็นคนสุดท้อง สำเร็จการศึกษาจากโรงเรียนแสนยานุกรวิทยา และชั้นมัธยมศึกษาปีที่ 4 ที่โรงเรียนเซนต์โยเซฟคอนเวนต์
ก่อนที่จะย้ายตามพี่ชายไปเรียนที่ประเทศไต้หวัน 3 ปี โดยเข้าเรียนโรงเรียนหญิงล้วนที่ใช้ภาษาจีนกลางก่อน ต่อด้วยโรงเรียนนานาชาติ จากนั้นจึงกลับเมืองไทยและสอบเทียบชั้นมัธยมศึกษาปีที่ 6 ที่โรงเรียนมักกะสันพิทยา
แอนเริ่มเข้าสู่วงการตั้งแต่วัยรุ่น ด้วยการถ่ายแบบโดยเริ่มจากนิตยสารแพรว ตามด้วยนิตยสารแฟชั่นเล่มอื่นๆ รวมทั้งงานโฆษณาต่างๆ เช่น เจลและมูสแต่งผม Pucelle, ผ้าอนามัยโซฟี, ยีนส์ Rena, สารให้ความหวาน Pal Sweet, John Henry ฯลฯ อีกทั้งยังเริ่มแสดงมิวสิควีดีโอให้กับวงไมโครในเพลงเติมน้ำมัน และวงนูโวในเพลงสัญชาตญาณบอก
ต่อมาได้ถูกชักชวนเข้าสู่วงการภาพยนตร์โดยคุณประยูร วงษ์ชื่น ให้มาแสดงภาพยนตร์เรื่อง "เวลาในขวดแก้ว" (2534) โดยรับบทเป็น ""จ๋อม"" ร่วมกับนฤเบศร์ จินปิ่นเพชร, ปวีณา ชารีฟสกุล และ จิตต์โสภิณ ลิมปิสวัสดิ์ จากนั้นจึงมีผลงานภาพยนตร์ตามมาพักหนึ่ง อาทิ เช่น "สยึ๋มกึ๋ย" (2534) ที่สร้างโดยคุณธนิต จิตต์นุกูล (ปื๊ด)โดยแสดงคู่กับสุรศักดิ์ วงศ์ไทย ต่อด้วยภาพยนตร์ของค่ายอาร์เอส "รองต๊ะแล่บแปล๊บ" (2535) คู่กับทัช ณ ตะกั่วทุ่ง ที่เธอได้ร้องเพลงประกอบเพลง "เกิดมาเพื่อเธอ" ในภาพยนตร์เรื่องนี้อีกด้วย และในปี 2536 ได้กลับมาแสดงภาพยนตร์เรื่อง "เพื่อนซื่อพาก๊อง" ของคุณประยูร วงศ์ชื่นอีกครั้งโดยแสดงคู่กับจักรพรรณ อาบครบุรี ต่อมาได้เข้าสู่วงการละครโดยรับบทนำในช่วงแรก ตามด้วยบทสมทบซึ่งเป็นบทรองและบทร้ายจนถึงปัจจุบัน
อีกทั้งยังมีกิจการส่วนตัวเป็นร้านขายสินค้าเด็กที่ห้างตรีนิตี้มอลล์ ซอยละลายทรัพย์ สีลม
เพ็ญเพ็ชร เพ็ญกุล
เพ็ญเพ็ชร เพ็ญกุล เกิดเมื่อวันที่ 31 มีนาคม พ.ศ. 2517 เป็นนักแสดง นักร้องชาวไทย จบการศึกษาจากสถาบันราชภัฏสวนดุสิต คณะวิทยาการจัดการ เอกนิเทศศาสตร์ สาขาวิทยุโทรทัศน์ มีผลงานการแสดงทั้งละครและภาพยนตร์ เคยออกผลงานอัลบั้มเพลงชุด "อีกหนึ่งแจ๊บ" ในปี พ.ศ. 2540 เคยได้รับรางวัลสุรัสวดี (ตุ๊กตาทอง) ดาวรุ่งฝ่ายชายจากภาพยนตร์ "เร็วกว่าใจไกลเกินฝัน"
ชีวิตส่วนตัว เพ็ญเพ็ชร สมรสกับ ธัญญานุช แก้วประสงค์ ที่จังหวัดเพชรบูรณ์ เมื่อวัน อาทิตย์ ที่ 25 มีนาคม พ.ศ. 2555 มีบุตรสาว1 คน เกิดในวันที่ 6 กันยายน 2555
ในช่วงปี2558-2559 ภรรยาได้แท้งลูกคนที่ 2
บุญข้าวจี่
ทำบุญข้าวจี่ วันเพ็ญเดือน 3 เป็นวันมาฆบูชา รุ่งขึ้นวันแรม 1 ค่ำก็ถวายข้าวจี่ เรียกว่าวันทำบุญเนื่องในวันมาฆบูชานั่นเอง ข้าวจี่คือเอาข้าวเหนียวปั้นเป็นก้อนเอาไม้เสียบย่างไฟเหมือนไก่ย่าง เมื่อข้าวสุกเกรียมแล้วก็เอาไข่ซึ่งตีไว้แล้วทาแล้วย่างซ้ำอีกกลายเป็นไข่เคลือบข้าวเหนียว เสร็จแล้วถอดไม้ออกแล้วเอาน้ำอ้อยหรือน้ำตาลที่เป็นก้อนยัดใส่แทนกลายเป็นข้าวเหนียวยัดไส้ แล้วถวายพระเณรฉันตอนเช้า ส่วนมากชาวบ้านจะรีบทำแต่เช้ามืด พอสว่างก็ลงศาลาการเปรียญ (ชาวบ้านเรียกหัวแจก) นิมนต์พระเณรสวดแล้วฉัน เป็นทั้งงานบุญและงานรื่นเริงประจำแต่ละหมู่บ้าน เพราะได้ทำข้าวจี่ไปถวายพระหลังจากพระฉันแล้วก็เลี้ยงกันเองสนุกสนาน มีคำพังเพยอีสานว่า
"เดือนสามค้อยเจ้าหัวคอยปั้นเข้าจี่ เข้าจี่บ่ใส่น้ำอ้อยจัวน้อยเช็ดน้ำตา"
เดือนนี้ชาวนาส่วนใหญ่ถือกันตั้งแต่โบราณมาว่าเป็นเดือนสู่ขวัญข้าว คือมีการถวายข้าวเปลือกพระและนิยมทำบุญบ้าน สวดมนต์เสร็จพิธีสงฆ์ แล้วก็สู่ขวัญข้าวตามธรรมเนียมพราหมณ์ บางบ้านก็ทำเล็กน้อยพอเป็นพิธี คือเอาข้าวไปถวายสงฆ์แล้วทำพิธีตุ้มปากเล้าเล็กน้อยเป็นการบูชาคุณของข้าวในเล้าหรือยุ้ง
"เถิงเมื่อเดือนสามได้จงพากันทำเข้าจี่ ไปถวายสงฆเจ้าเอาแท้หมู่บุญ"
ทั้งนี้ประเพณีบุญข้าวจี่จัดขึ้นโดยทั่วไปในภาคอีสาน โดยเฉพาะบริเวณแถบ อ.พังโคน และ อ.สว่างแดนดิน จังหวัดสกลนคร โดยจะมีการทำบุญและกิจกรรมการละเล่นต่างๆในงาน
พริกขี้หนูกับหมูแฮม
พริกขี้หนูกับหมูแฮม เป็นภาพยนตร์ไทยโดยไท เอ็นเตอร์เทนเมนต์ ที่ออกฉายเมื่อวันที่ 2 กันยายน พ.ศ. 2532 กำกับโดยสมจริง ศรีสุภาพ นำแสดงโดยขจรศักดิ์ รัตนนิสัย และจันทร์จิรา จูแจ้ง ภาพยนตร์ทำรายได้ 6 ล้านบาท ได้รับรางวัลเกียรติยศในงานมหกรรมภาพยนตร์เอเซียนแปซิฟิก ได้รับรางวัลแต่งผมและแต่งหน้ายอดเยี่ยม รางวัลพระสุรัสวดี ปี 2532 และมีเพลงประกอบภาพยนตร์คือเพลง "เติมใจให้กัน" แต่งโดย ศุ บุญเลี้ยง ทำนอง-เรียบเรียงโดย สินนภา สารสาส และขับร้องโดย มัม ลาโคนิค
ภาพยนตร์ถ่ายทำที่เมืองซานฟรานซิสโก สหรัฐอเมริกา โดยเป็นเรื่องการใช้ชีวิตของคนไทยในสหรัฐอเมริกา สมจริงได้ร่วมเขียนบทกับชนินทรซึ่งเคยร่วมงานในภาพยนตร์ "รักแรกอุ้ม" โดยอาศัยการหาข้อมูลจากเรื่องสั้น นิยายและบันทึกต่าง ๆ ที่มีเรื่องราวของโรบินฮูด สมจริงได้มาถึงสหรัฐอเมริกาก่อนนาน 2 เดือนก่อนถ่ายทำ จึงได้เพิ่มเติมเนื้อหาบทเพิ่มขึ้น เช่นไปเจอเด็กผู้หญิงที่ชอบมายืนที่ทะเลแห่งหนึ่งที่ซานฟรานซิสโกเพราะเป็นมหาสมุทรแปซิฟิกซึ่งเชื่อมถึงประเทศไทยได้ โดยจะมาทุกครั้งที่คิดถึงประเทศไทย แต่จากการที่สำนักงานตรวจคนเข้าเมืองในลอสแอนเจลิสย้ายที่ทำการทำให้วีซ่าของทีมงานหาย จำเป็นต้องเลื่อนกำหนดถ่ายทำไปอีกหนึ่งเดือน จากนั้นใช้เวลาถ่ายทำในซานฟรานซิสโกนานหนึ่งเดือน โดยก่อนหน้าเปิดกล้อง ยุทธนา มุกดาสนิทได้มาฝึกสอนการแสดงให้กับ จันจิรา จูแจ้ง ส่วนการใช้เสียงเล่าเหตุการณ์ที่นางเอกเขียนจดหมายไปถึงเพื่อนที่เมืองไทยอ่านนั้น ไม่ได้ใช้นักพากษ์เสียง แต่ใช้เสียงของจันจิรา เป็นสิ่งที่คนทำหนังรายอื่นไม่ทำกันในยุคนั้น เพราะกลัวพากษ์ไม่ดี และที่พิเศษคือ ได้อัดบรรยากาศเสียงกลับมาด้วย นอกจากนั้นยังถ่ายทำที่โรงถ่ายอัศวิน ซึ่งเป็นฉากภายในบ้านที่ถูกจัดแต่งขึ้นมาจากที่กำหนดไว้ว่าจะเสร็จภายใน 7 วันแต่เป็นว่าต้องถ่ายทั้งหมด 17 วัน
ต่อมาสมจริง ศรีสุภาพ นำมาสร้างเป็นละครโทรทัศน์อีกด้วย นำแสดงโดยลลิตา ปัญโญภาส และสหรัถ สังคปรีชา ออกอากาศทาง ช่อง 3 เมื่อปี พ.ศ. 2538
ในปี พ.ศ. 2557 วงโพลีแคตได้ปล่อยเพลง "เพื่อนไม่จริง", "เวลาเธอยิ้ม" และเพลง "พบกันใหม่?" ออกมาถึง 3 เพลงพร้อมกัน โดยนำภาพจากภาพยนตร์เรื่องนี้มาตัดต่อและเรียบเรียงใหม่เป็นมิวสิกวิดีโอ
Nepenthes × trusmadiensis
Nepenthes × trusmadiensis ( ได้ชื่อตามภูเขาตรุส มาดี (Trus Madi)) หรือ Trus Madi Pitcher-Plant, เป็นลูกผสมตามธรรมชาติของหม้อข้าวหม้อแกงลิงที่มีชื่อเสียงสองชนิดของบอร์เนียวคือ "N. lowii" และ "N. macrophylla" "N. × trusmadiensis" ถูกจำกัดอยู่ในภูเขาตรุส มาดีเท่านั้นเพราะเป็นที่เดียวที่พ่อและแม่อยู่ที่เดียวกัน
"N. × trusmadiensis" มีใบแบบมีก้านใบ ยาวถึง 50 ซม. เป็นหนึ่งในหม้อข้าวหม้อแกงลิงที่มีหม้อขนาดใหญ่ที่สุดในบอร์เนียว สูง 35 ซม. มีลักษณะอยู่กึ่งกลางระหว่างพ่อและแม่ ฝาถึงปากคล้ายกับ "N. lowii" และมีแผ่นสั้นๆใต้ฝา เพอริสโตมมีสันและฟันยื่นออกมาเห็นได้ชัด แต่ไม่เท่ากับ "N. macrophylla"
ช่อดอกของ "N. × trusmadiensis" ยาวถึง 50 ซม.มี 2 ดอกบนก้านดอกย่อย ถึงจะมีหม้อขนาดใหญ่ แต่ลูกผสมนี้ไม่ได้มีโครงสร้างใหญ่ตามไปด้วย
"N. × trusmadiensis" ถูกจำกัดอยู่ในสันเขาของภูเขาตรุส มาดี พบที่ระดับความสูง 2500 ถึง 2600 ม.จากระดับน้ำทะเล
ซ็องลิส (จังหวัดอวซ)
ซ็องลิส (, ) เป็นเมืองในจังหวัดอวซในแคว้นปีการ์ดีในประเทศฝรั่งเศส เมืองซ็องลิสตั้งอยู่บนฝั่งแม่น้ำนอแน็ตซึ่งเป็นแควย่อยของแม่น้ำอวซทางตอนเหนือของฝรั่งเศส และทางตะวันออกของกรุงปารีส ซ็องลิสเดิมเป็นเมืองโรมันโบราณชื่อ “เอากุสโตมากุส” (Augustomagus) และต่อมาเปลี่ยนเป็น “กีวีตัสซิลวาเนกตีอุม” (Civitas Silvanectium หรือ เมืองแห่งซิลวาเนกติส)
ซ็องลิสเป็นที่ตั้งของมหาวิหารน็อทร์-ดามแห่งซ็องลิส
คว็อน ยู-รี
คว็อน ยู-รี (; ) หรือชื่อในการแสดงว่า ยูรี (Yuri) เป็น 1 ในสมาชิกเกิร์ลกรุปของเกาหลีใต้ เกิลส์เจเนอเรชัน โดยรับตำแหน่งนักร้องสนับสนุน ภาพลักษณ์เสริมและนักเต้นนำ ยูรีเข้าสู่สังกัด เอสเอ็มเอ็นเตอร์เทนเมนต์ จากการประกวดเต้นเมื่อ ค.ศ. 2001 โดยเธอได้รับรางวัลรองชนะเลิศอันดับ 1 ทางต้นสังกัดจึงรับเธอเข้าเป็นศิลปินฝึกหัดจนใน ค.ศ. 2007 ก็ได้เดบิวต์ในนามเกิลส์เจเนอเรชัน อีกทั้งมีความสามารถในการแต่งเพลง โดยเพลงแรกในชีวิตที่เธอแต่งได้บรรจุอยู่ในมินิอัลบั้มชุดที่ 3 "ฮูต" ในชื่อเพลงว่า "Mistake" ซึ่งเป็นแนวบัลลาด และเป็นแฟนเจสสิก้า จ็อง
เธอสำเร็จการศึกษาจากโรงเรียนมัธยมปลายนึงกกใน ค.ศ. 2008 และจบการศึกษามหาวิทยาลัยจุงอังพร้อมกับเพื่อนสมาชิกคนอื่น ซึ่งได้แก่ซูยอง กับซึงรี แห่งวงบิ๊กแบงคว็อน 
ยูรี หรือชื่อในการแสดงว่า ยูรี เป็น 1 ในสมาชิกเกิร์ลกรุปชื่อดังของเกาหลีใต้ เกิลส์เจเนอเรชัน โดยรับตำแหน่งนักร้องเสริม แร็ปเปอร์และนักเต้นนำ ยูรีเข้าสู่สังกัด เอสเอ็มเอ็นเตอร์เทนเมนต์ จากการประกวดเต้นเมื่อ ค.ศ. 2001 โดยเธอได้รับรางวัลรองชนะเลิศอันดับ 1 ทางต้นสังกัดจึงรับเธอเข้าเป็นศิลปินฝึกหัดจนใน ค.ศ. 2007 ก็ได้เดบิวต์ในนาม Girls' Generation นอกจากจะมีความสามารถทางการเต้นในระดับสูงแล้ว ยูรียังเป็นสมาชิกที่มีความสามารถทางการสายเต้นของวงอีกด้วย อีกทั้งมีความสามารถในการแต่งเพลง เพลงแรกในชีวิตที่เธอแต่งได้บรรจุอยู่ในมินิอัลบั้มชุดที่ 3 ฮูต ในชื่อเพลงว่า "Mistake" ซึ่งเป็นแนวบัลลาด
Nepenthes × mirabilata
Nepenthes × mirabilata (เป็นการผสมคำระหว่าง "mirabilis" และ "alata") เป็นลูกผสมตามธรรมชาติของ "N. alata" และ "N. mirabilis"
"N. × mirabilata" ถูกจัดเป็นลูกผสมตามธรรมชาติอยู่ใน "Guide to Nepenthes Hybrids (คู่มือลูกผสมตามธรรมชาติของหม้อข้าวหม้อแกงลิง) " (1995) ลูกผสมนี้ถูกจำกับวงอยู่ในเขตมินดาเนา ประเทศฟิลิปปินส์ ซึ่งเป็นที่เดียวที่พ่อและแม่กระจายพันธ์ซ้อนทับกันอยู่